cyanic-selkie/wikianc huggingface dataset:
ഇഡോവു ഫിലിപ്‌സ്
ആദ്യകാല ജീവിതവും കരിയറും
തെക്കുപടിഞ്ഞാറൻ നൈജീരിയയിലെ ഒഗുൻ സ്റ്റേറ്റിലെ ഇജെബു ഓഡിലാണ് 1942 ഒക്ടോബർ 16-ന് ഇഡോവു ഫിലിപ്‌സ് ജനിച്ചത്. പ്രൈമറി, സെക്കൻഡറി വിദ്യാഭ്യാസത്തിനായി അവർ ആഫ്രിക്കൻ മെത്തഡിസ്റ്റ് സ്കൂളിലും ആംഗ്ലിക്കൻ മോഡേൺ സ്കൂളിലും പഠിച്ചു. അവരുടെ സ്റ്റേജ് നാമം "ഇയാ റെയിൻബോ" സർ ഹ്യൂബർട്ട് ഒഗുണ്ടെയുടെ നാടക സംഘത്തിന്റെ പേരായ "ഒസുമാരേ" (ബ്രിട്ടീഷ് ഇംഗ്ലീഷിൽ "മഴവില്ല്" എന്നർത്ഥം) യിൽ നിന്നാണ് ഉരുത്തിരിഞ്ഞത്. ഒഗുണ്ടെ, 1990-ൽ അന്തരിച്ചു. ഇഡോവു ഫിലിപ്പ് വർഷങ്ങളോളം നൈജീരിയയിലെ ജനറൽ ഹോസ്പിറ്റലുകളിൽ ഹെൽത്ത് കെയർ അസിസ്റ്റന്റായി പ്രവർത്തിക്കുകയും ഇടയ്ക്കിടെ നാടകവേദികളിൽ അഭിനയിക്കുകയും ചെയ്തു. ഇഡോവു തന്റെ ഭർത്താവിന്റെ മരണശേഷം മുഴുവൻ സമയ അഭിനയത്തിലേക്ക് പ്രവേശിച്ചു - അഗസ്റ്റിൻ അയാൻഫെമി ഫിലിപ്‌സ് (നൈജീരിയൻ ചലച്ചിത്ര വ്യവസായത്തിലെ അന്തരിച്ച ഗോത്രപിതാവായ സർ ഹെർബർട്ട് ഒഗുണ്ടെയുമായി അടുത്ത് പ്രവർത്തിച്ചിരുന്നു. അപാഡി, എരു,അജേ നി ഇയാ മി കൂടാതെ നിരവധി നൈജീരിയൻ സിനിമകളിൽ അവർ അഭിനയിച്ചിട്ടുണ്ട്. ഇഡോവുവിന് അഞ്ച് കുട്ടികളുണ്ട്.
അംഗീകാരം
ടെലികമ്മ്യൂണിക്കേഷൻ കമ്പനിയായ എയർടെല്ലിന്റെ ബ്രാൻഡ് അംബാസഡറാണ് ഇഡോവ് ഫിലിപ്സ്. യോടോമി ഹൗസിംഗ് എസ്റ്റേറ്റ് പ്രോജക്റ്റിന്റെ അംബാസഡർ കൂടിയാണ് ഇഡോവ് ഫിലിപ്പ്. അന്തരിച്ച ചലച്ചിത്ര മുതലാളി അലാഡെ അരോമിയർ ആരംഭിച്ച പദ്ധതിയാണിത്.
അവലംബം
വർഗ്ഗം:1942-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ഇന്ദ്രിക്
ഡോവ് ബുക്കിലും റഷ്യൻ നാടോടിക്കഥകളിലും, ഇന്ദ്രിക്-ബീസ്റ്റ് (റഷ്യൻ: Индрик-зверь, ലിപ്യന്തരണം: Indrik zver' ) ഒരു അതിശയകരമായ മൃഗമാണ്. എല്ലാ മൃഗങ്ങളുടെയും രാജാവ്, "ദി ഹോളി മൗണ്ടൻ" എന്നറിയപ്പെടുന്ന മറ്റൊരു കാലും ചവിട്ടാത്ത ഒരു പർവതത്തിൽ വസിക്കുന്നു. അത് ഇളകുമ്പോൾ ഭൂമി കുലുങ്ങുന്നു. "ഇന്ദ്രിക്" എന്ന വാക്ക് റഷ്യൻ പദമായ എഡിനോറോഗ് (യൂണികോൺ) എന്നതിന്റെ വികലമായ പതിപ്പാണ്. മാനിന്റെ കാലുകളും കുതിരയുടെ തലയും മൂക്കിൽ ഒരു വലിയ കൊമ്പും ഉള്ള ഭീമാകാരമായ കാള എന്നാണ് ഇന്ദ്രിക്കിനെ വിശേഷിപ്പിക്കുന്നത്. ഇത് ഒരു കാണ്ടാമൃഗത്തോട് അവ്യക്തമായി സാമ്യമുള്ളതാണ്.
References
വർഗ്ഗം:നാടോടിക്കഥകൾ
കടുപ്പശ്ശേരി
കേരളത്തിലെ തൃശ്ശൂർ ജില്ലയിലെ വേളൂക്കര ഗ്രാമപഞ്ചായത്തിലെ ഒരു ഗ്രാമമാണ് കടുപ്പശ്ശേരി. തൃശ്ശൂർ പട്ടണത്തിൽ നിന്ന് 27 കിലോമീറ്റർ ദൂരത്തിലും ഇരിങ്ങാലക്കുട നഗരത്തിൽ നിന്ന് 10 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 13 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കടുപ്പശ്ശേരി. ഇതേ പേരിലാണ് വില്ലേജും അറിയപ്പെടുന്നത്.
എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 11 കിലോമീറ്റർ, ചാലക്കുടിയിൽ നിന്ന് 13 കിലോമീറ്റർ ദൂരത്തിൽ സ്ഥിതി ചെയ്യുന്നു. തൃശ്ശൂർ - കൊടുങ്ങല്ലൂർ സംസ്ഥാനപാതയിൽ വെള്ളാങ്ങല്ലൂരിൽ നിന്ന് 5 കി.മി ദൂരത്തിലും.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 11 കിലോമീറ്റർ, ഇരിഞ്ഞാലക്കുട, ദൂരം 6 കിലോമീറ്റർ എന്നിവയാണ്.
സമീപ ഗ്രാമങ്ങൾ
കടുപ്പശ്ശേരി ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്.
ചിത്രശാല
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഹൈലോങ്ങ്ജിഅൻഗോസോറസ്
ഹദ്രോസറോയിഡ് വിഭാഗത്തിൽ പെട്ട ദിനോസർ ആണ് ഹൈലോങ്ങ്ജിഅൻഗോസോറസ്. ഇത് വരെ വർഗ്ഗീകരണം തീർച്ച പെടുത്താത്ത ഒരു ദിനോസർ ആണ് ഇവ. അന്ത്യ കാലത്ത് ജീവിച്ചിരുന്ന ഇവയുടെ ഫോസ്സിൽ  ചൈനയിൽ നിന്നും ആണ് കണ്ടുകിട്ടിയിടുള്ളത്. വർഗ്ഗീകരണം തീർച്ചപെടുന്നതിന് മുൻപേ പ്രസിദ്ധീകരിച്ച കാരണം ഇവയുടെ പേര് നോമെൻ നുഡം ആയി കണക്കാക്കുന്നു.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ഏണസ്റ്റ് വീസ്
Dr ഡോൺ ഏണസ്റ്റ് വീസ് (ജർമൻ: വെയ്സ്, ഓഗസ്റ്റ് 28, 1882 - ജൂൺ 15, 1940) ജർമ്മൻ സംസാരിക്കുന്ന യഹൂദ വംശജനായ ഓസ്ട്രിയൻ എഴുത്തുകാരൻ ആയിരുന്നു. അദ്ദേഹം ഹിറ്റ്ലർ കാലഘട്ടത്തെക്കുറിച്ച് പ്രതിപാദിക്കുന്ന ഇച്ച്, ഡെർ ഔഗൻസ്യൂഗെ (The Eyewitness) എന്ന നോവലിന്റെ എഴുത്തുകാരനുമായിരുന്നു.
ജീവചരിത്രം
ഓസ്ട്രിയ-ഹംഗേറിയൻ സാമ്രാജ്യത്തിലെ മൊറാവിയ ബ്രെനോയിൽ ഒരു സമ്പന്നനായ യഹൂദ വസ്ത്ര വ്യാപാരിയുടെ കുടുംബത്തിൽ ജനിച്ചു.(ഇപ്പോൾ ചെക്ക് റിപ്പബ്ലിക്) നാലാമത്തെ വയസ്സിൽ പിതാവ് മരിച്ചു കഴിഞ്ഞപ്പോൾ, അവനെ അമ്മ ബർത്ത, വളർത്തി. née വെയ്ൻബെർഗ് അദ്ദേഹത്തെ കലയിലേയ്ക്ക് നയിച്ചു. ബ്രെണോയിലെയും ലിറ്റോമറിസിലെയും  ഹോസ്റ്റിന്നെയിലെയും സെക്കണ്ടറി വിദ്യാഭ്യാസം പൂർത്തിയായ ശേഷം, വൈദ്യ പഠനത്തിനായി പ്രാഗ്ൽ എത്തി. 1908- അദ്ദേഹം വിയന്നയിൽ പഠനത്തിന് ശേഷം സർജൻ ആയി.
ബാഹ്യ ലിങ്കുകൾ
വർഗ്ഗം:1940-ൽ മരിച്ചവർ വർഗ്ഗം:1882-ൽ ജനിച്ചവർ വർഗ്ഗം:ഓസ്ട്രിയൻ പുരുഷ എഴുത്തുകാർ വർഗ്ഗം:ജൂത എഴുത്തുകാർ വർഗ്ഗം:ഓസ്ട്രിയൻ ജൂതന്മാർ വർഗ്ഗം:ഓസ്ട്രിയൻ മെഡിക്കൽ എഴുത്തുകാർ വർഗ്ഗം:ആത്മഹത്യ ചെയ്ത എഴുത്തുകാർ
റ്റെയ്റ്റ് മോഡേൺ
ലണ്ടൻ നഗരത്തിൽ സ്ഥിതി ചെയ്യുന്ന മോഡേൺ ആർട്ട് പ്രദർശനവേദിയാണ് റ്റേയ്റ്റ് മോഡേൺ. ലോകത്തിലേറ്റവും അധികം സന്ദർശകരെത്തിച്ചേരുന്ന മോഡേൺ ആർട്ട് ഗാലറികളിലൊന്നാണിത്. തേംസ് നദീതീരത്ത് മുമ്പുണ്ടായിരുന്ന ബാങ്ക്സൈഡ് പവർസ്റ്റേഷൻ  നിന്നിരുന്നിടത്താണ് ഇന്നത്തെ ആർട്ട് ഗാലറി സ്ഥിതി ചെയ്യുന്നത്. 1900 മുതൽക്കുള്ള വിവിധ കലാസൃഷ്ടികൾ ഇവിടെ പ്രദർശിപ്പിച്ചിരിക്കുന്നു. thumb|right|upright|റ്റെയ്റ്റ് മോഡേൺ ഉദ്ഘാടനദിവസം. മില്ലേനിയം പാലത്തിൽ നിന്നുള്ള ദൃശ്യം.
ചരിത്രം
1947ലും 1963ലും രണ്ടു ഘട്ടമായി പണി പൂർത്തിയാക്കി പ്രവർത്തമാരംഭിച്ച ബാങ്ക്സൈഡ് പവർസ്റ്റേഷൻ ഡിസൈൻ ചെയ്തത് സർ ഗിൽബർട്ട് സ്കോട്ട് ആയിരുന്നു. 1981ൽ പവർസ്റ്റേഷൻ അടച്ചുപൂട്ടി. 1992ൽ ബ്രിട്ടിഷ് ദേശീയ ആർട്ട് ഗാലറിയിൽ  പ്രവർത്തിച്ചിരുന്ന  റ്റേയ്റ്റ് ഗാലറി ആധുനിക കലാസൃഷ്ടികളുടെ പ്രദർശനത്തിനായി ഒരു കെട്ടിടനിർമ്മാണ മത്സരം നടത്തുകയുണ്ടായി. പവർസ്റ്റേഷൻ കെട്ടിടം തകർക്കാതെ അതിനെ ലളിതമായി പുനർനിർമ്മിക്കാനുള്ള ആശയം മുന്നോട്ടുവെച്ച ഹെർസോഗ്, ഡി മ്യൂറൺ എന്നിവരാണ് മത്സരത്തിൽ വിജയികളായത്. 20-ാം നൂറ്റാണ്ടിലെ ഫാക്ടറികളെ ഓർമ്മിപ്പിക്കുന്നതാണ് റ്റേയ്റ്റിന്റെ പല ഭാഗങ്ങളും. ഈ നിർമ്മാണചരിത്രം 2008ൽ ഒരു ഡോക്കുമെന്ററിക്ക് വിഷയമായിട്ടുണ്ട്.
ഗാലറികൾ
thumb|left|റ്റേയ്റ്റിലെ ഒരു പ്രദർശനവേദി 1900 മുതൽക്കുള്ള വിവിധ ആധുനിക കലാസൃഷ്ടികൾ ഇവിടെ പ്രദർശിപ്പിച്ചിരിക്കുന്നു.
ശേഖരങ്ങളുടെ പ്രദർശനം
വിഷയം തിരിച്ചുള്ള ചിത്രങ്ങളുടെയും ശില്പങ്ങളുടെയും ശേഖരം റ്റേയ്റ്റിലെ പ്രദർശനത്തിലുൾപ്പെടുന്നു. കാലികമായ മാറ്റങ്ങൾ പ്രദർശനത്തിൽ ഇടയ്ക്കിടെ വരുത്താറുണ്ട്. thumb|right|upright|റ്റേയ്റ്റ് മോഡേണിലെ ചിമ്മിനി.
പുറത്തോട്ടുള്ള കണ്ണി
വർഗ്ഗം:കല വർഗ്ഗം:മ്യൂസിയങ്ങൾ
ബാട്രക്കോളജി
അവലംബം
വർഗ്ഗം:ജന്തുശാസ്ത്രം
എല്ലോ (വെബ്‌സൈറ്റ്)
സൊഷ്യൽ നെറ്റ്‌വർക്കിങ് വെബ്സൈറ്റാണ് എല്ലോ. പോൾ ബഡ്‌നിറ്റ്‌സും ടോഡ് ബർഗറും 2014 മാർച്ചിലാണ് ഇത് പുറത്തിറക്കിയത്. തുടക്കത്തിൽ വെബ്‌സൈറ്റിൽ ഇൻവിറ്റേഷൻ ലഭിക്കുന്നവർക്ക്‌ മാത്രമാണ് പ്രവേശനം ലഭിക്കുന്നത്. നിലവിലുള്ള സോഷ്യൽ നെറ്റ്‌വർക്കുകൾക്ക് ഒരു പരസ്യ രഹിത ബദലായാണ് ഇത് സൃഷ്ടിച്ചത്. കല, ഫോട്ടോഗ്രാഫി, ഫാഷൻ, വെബ് കൾച്ചർ എന്നിവ പ്രദർശിപ്പിക്കുന്ന പിൻറെസ്റ്റ് പോലുള്ള വെബ്‌സൈറ്റിനെ പോലെ ഫേസ്ബുക്ക് പോലെയുള്ള രീതിയിൽ നി ന്ന് മാറിയിരിക്കുന്നു.
സി.കെ. നാണു
പത്ത്, പതിനൊന്ന്, പതിമൂന്ന്, പതിനാല് നിയമസഭകളിൽ അംഗമായിരുന്ന ഒരു ജനതാദൾ (സെക്കുലർ) നേതാവാണ് '''സി.കെ. നാണു'''. കുഞ്ഞാപ്പുവിന്റേയും ചിരുതയുടെയും മകനായി 1937 സെപ്റ്റംബർ 6 ന് വടകരയിൽ ജനിച്ചു. നിലവിൽ വടകര മണ്ഡലത്തേയാണ് നിയമസഭയിൽ പ്രതിനിധാനം ചെയ്യുന്നത്. നായനാർ മന്ത്രിസഭയിൽ ഗതാഗതം, വനം മുതലായ വകുപ്പുകളുടെ മന്ത്രിയായി പ്രവർത്തിച്ചിട്ടുണ്ട്.
എല്ലോ (വെബ്‌സൈറ്റ്)
പരസ്യദാതാക്കൾക്കോ മൂന്നാം കക്ഷികൾക്കോ ഉപയോക്തൃ ഡാറ്റ ഒരിക്കലും വിൽക്കരുത്, ഒരിക്കലും പരസ്യങ്ങൾ കാണിക്കരുത്, യഥാർത്ഥ നാമ നയം നടപ്പിലാക്കാതിരിക്കുക എന്നിങ്ങനെ ഒരു സോഷ്യൽ നെറ്റ്‌വർക്ക് എന്ന നിലയിൽ ശ്രദ്ധേയമായ നിരവധി ഉപയോക്താവിന് ഗുണകരമാകുന്ന ഉദ്ദേശ്യങ്ങൾ എല്ലോ സേവനം അവകാശപ്പെടുന്നു.
സി.കെ. നാണു
രാഷ്ട്രീയ ജീവിതം
കെ.എസ്.യു, കോൺഗ്രസ് സേവാദൽ വോളന്റിയർ എന്നിവയുടെ സജീവ പ്രവർത്തകനായി 1958-ൽ പൊതുജീവിതം ആരംഭിച്ചു. ജില്ലാ സെക്രട്ടറി, കോഴിക്കോട്, യൂത്ത് കോൺഗ്രസ് സംസ്ഥാന കമ്മിറ്റി അംഗം എന്നീനിലകളിലും പ്രവർത്തിച്ചിരുന്നു. കോൺഗ്രസിലെ 1969-ലെ വിഭജനത്തിനുശേഷം സംഘതാന കോൺഗ്രസിൽ ചേർന്നു. സംഘതാന കോൺഗ്രസിന്റെ സംസ്ഥാന പ്രസിഡന്റായും സംഘതാന യൂത്ത് കോൺഗ്രസിന്റെ ജനറൽ സെക്രട്ടറിയായും പ്രവർത്തിച്ചിരുന്നു. അടിയന്തരാവസ്ഥയുടെ നാളുകളിൽ അറസ്റ്റുചെയ്ത് 21 ദിവസം ജയിലിൽ അടയ്ക്കപ്പെട്ടിട്ടുണ്ട്. ജനതാ പാർട്ടി രൂപീകരിച്ചതിനുശേഷം ഇദ്ദേഹം അതിന്റെ സംസ്ഥാന, കോഴിക്കോട് ജില്ലാ കമ്മിറ്റികളിൽ അംഗമായി. സെക്രട്ടറി, സംസ്ഥാന ജനറൽ സെക്രട്ടറി, പാർലമെന്ററി ബോർഡ് ചെയർമാൻ, ജനതാ പാർട്ടി ദേശീയ കമ്മിറ്റി അംഗം എന്നീ നിലകളിൽ പ്രവർത്തിച്ചിട്ടുണ്ട്.
എല്ലോ (വെബ്‌സൈറ്റ്)
2018-ൽ, എല്ലോയെ ടാലന്റ്ഹൗസ് ഏറ്റെടുത്തു.
സി.കെ. നാണു
അവലംബം
വർഗ്ഗം:കേരളത്തിലെ ജനതാദൾ(എസ്.) പ്രവർത്തകർ വർഗ്ഗം:പത്താം കേരള നിയമസഭയിലെ മന്ത്രിമാർ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:1937-ൽ ജനിച്ചവർ വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ വർഗ്ഗം:കേരളത്തിലെ വനംവകുപ്പ് മന്ത്രിമാർ വർഗ്ഗം:സെപ്റ്റംബർ 6-ന് ജനിച്ചവർ വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
എല്ലോ (വെബ്‌സൈറ്റ്)
ചരിത്രം
ഏഴ് കലാകാരന്മാരും പ്രോഗ്രാമർമാരും അടങ്ങുന്ന ഒരു സ്വകാര്യ സോഷ്യൽ നെറ്റ്‌വർക്കായാണ് എല്ലോ ആരംഭിച്ചത്. സോഷ്യൽ നെറ്റ്‌വർക്ക് സ്വകാര്യമായ ഒരു വർഷത്തിനുശേഷം, സ്രഷ്‌ടാക്കൾ വെബ്‌സൈറ്റ് പുനർരൂപകൽപ്പന ചെയ്യുകയും എല്ലോയെ പൊതുജനങ്ങൾക്കായി അവതരിപ്പിക്കുകയും ചെയ്തു.
2014 ജനുവരിയിൽ വെഞ്ച്വർ ക്യാപിറ്റൽ നിക്ഷേപകരായ ഫ്രഷ്‌ട്രാക്ക്സ് ക്യാപിറ്റലിൽ നിന്ന് 435,000 ഡോളർ സീഡ് ഫണ്ടിംഗ് കമ്പനിയെ തുടക്കത്തിൽ നിലനിർത്താൻ സഹായിച്ചു. നെറ്റ്‌വർക്ക് വ്യാപകമായ പ്രചാരം നേടിയപ്പോൾ ഈ തീരുമാനം ചില വിമർശനങ്ങൾക്ക് ഇടയാക്കി.
എല്ലോ 2014 മാർച്ച് 19-ന് സമാരംഭിച്ചു, ഫേസ്ബുക്ക് പോലുള്ള മറ്റ് സോഷ്യൽ നെറ്റ്‌വർക്കുകളിൽ നിന്ന് അതിനെ വേർതിരിക്കുമെന്ന് അവകാശപ്പെടുന്ന ഒരു പ്രകടനപത്രിക ഇറക്കി. "നിങ്ങൾ ഒരു ഉൽപ്പന്നമല്ല" എന്ന് പ്രഖ്യാപിച്ചുകൊണ്ട് ഉപയോക്തൃ ഡാറ്റ ഒരിക്കലും വിൽക്കില്ലെന്ന് സൈറ്റ് വാഗ്ദാനം ചെയ്തു. അംഗത്വ രജിസ്ട്രേഷൻ ക്ഷണം വഴി മാത്രമായിരുന്നെങ്കിലും സോഷ്യൽ നെറ്റ്‌വർക്ക് സേവനം ഏപ്രിൽ 3-ന് ഔദ്യോഗികമായി ആരംഭിച്ചു.
സാൻഫ്രാൻസിസ്കോയിലെ ഡ്രാഗ് ക്വീൻസിനെ ഒഴിവാക്കാനാണ് ഉദ്ദേശിച്ചതെന്ന് കരുതപ്പെടുന്ന, 2014 സെപ്റ്റംബറിൽ, എൽജിബിടിക്യു കമ്മ്യൂണിറ്റിയിലെ നിരവധി അംഗങ്ങൾ ഫേസ്ബുക്കിന്റെ യഥാർത്ഥ നാമ നയം മൂലം അത് ഉപേക്ഷിച്ചപ്പോൾ, എല്ലോ കൂടുതൽ ശ്രദ്ധ നേടി. അതിന്റെ ഉച്ചസ്ഥായിയിൽ, സോഷ്യൽ നെറ്റ്‌വർക്ക് ഒരു മണിക്കൂറിൽ 30,000-ലധികം സൈൻഅപ്പ് അഭ്യർത്ഥനകൾ പ്രോസസ്സ് ചെയ്യുന്നു. രജിസ്ട്രേഷൻ ഒരാഴ്ച കഴിഞ്ഞ് 20% സൈൻ അപ്പുകൾ സൈറ്റിൽ സജീവമായി തുടരുമെന്ന് കണക്കാക്കപ്പെടുന്നു.
2014 ഒക്ടോബറിൽ, എല്ലോ ഒരു ബെനിഫിറ്റ് കോർപ്പറേഷനായി സ്വയം പുനഃസംഘടിപ്പിക്കുകയും വെഞ്ച്വർ ക്യാപിറ്റലിൽ 5.5 മില്യൺ ഡോളർ കൂടി സമാഹരിക്കുകയും ചെയ്തു.
2016-ൽ, വയർഡ് എഴുത്തുകാരനായ ചാർലി ലോക്ക്, എല്ലോയുടെ ഉപയോക്തൃ അടിത്തറ പുതിയ സോഷ്യൽ മീഡിയയുടെ ആദ്യകാല സ്വീകർത്താക്കളിൽ നിന്ന് കലാകാരന്മാരിലേക്കും മറ്റ് ക്രിയേറ്റീവായ ആളുകളിലേക്കും മാറിയെന്ന് അഭിപ്രായപ്പെട്ടു.
2018-ൽ, വെളിപ്പെടുത്താത്ത തുകയ്ക്ക് ടാലന്റ്ഹൗസ് എല്ലോയെ ഏറ്റെടുത്തു.
ആലീസ് എഫ്. ട്രയോൺ
'''ആലീസ് എഫ്. ട്രയോൺ''' (1920–2009) അമേരിക്കക്കാരിയായ സസ്യശാസ്ത്രജ്ഞയായിരുന്നു. പന്നൽച്ചെടികൾ പോലുള്ള രേണുക്കൾ വിതരണം ചെയ്യുന്ന സസ്യങ്ങളുടെ പഠനമായിരുന്നു അവർക്കു താത്പര്യം. പ്ടെറിഡോളജി എന്ന ശാസ്ത്രശാഖയിൽ അവർ പഠനം നടത്തി. ഈ പഠനശാഖയിൽ രണ്ട് മേഖലകളിലാണവർക്ക് താത്പര്യമുണ്ടായിരുന്നത്. ആദ്യത്തെ മേഖല പന്നൽച്ചെടികളുടെ സ്പോറുകളുടെ ഉപരിതലപാറ്റേണുകൾ പഠിച്ച് വിവിധ പന്നൽച്ചെടികളെ പഠിക്കുവാനും തരംതിരിക്കുവാനും ശ്രമിച്ചതാണ്. രണ്ടാമത്, പ്ടെറിഡേസിയേ ഫേൺ കുടുംബത്തെപ്പറ്റി പഠനം നടത്തിയെന്നതാണ്.
ജീവചരിത്രം
ആലീസ് എഫ്. ട്രയോൺ 1920 ആഗസ്ത് 2നു വിസ്ക്കോൺസിനിലെ മിൽവൗക്കീയിൽ ആർതറിന്റെയും ലൗറ ബിൻഡ്-റിഷ് ഫേബറിന്റെയും മകളായി ജനിച്ചു. ആലീസ് എഫ്. ട്രയോൺ 2009 മാർച്ച് 29നു ഫ്ലോറിഡയിലെ പെൻസക്കോലയിൽ മരിച്ചു.
അവലംബം
വർഗ്ഗം:അമേരിക്കൻ സസ്യശാസ്ത്രജ്ഞർ വർഗ്ഗം:1920-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:ഇരുപതാം നൂറ്റാണ്ടിലെ അമേരിക്കൻ സസ്യശാസ്ത്രജ്ഞർ
മുപ്ലിയം
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് മുപ്ലിയം. ചാലക്കുടി താലൂക്കിലുള്ള വരന്തരപ്പിള്ളി പഞ്ചായത്തിലാണ് ഈ ഗ്രാമം ഉൾപ്പെടുന്നത്. കുറുമാലി പുഴ ഈ ഗ്രാമത്തിലൂടെ ഒഴുകുന്നു. മുപ്ലിയത്തിന്റെ വടക്ക് ഭാഗത്ത് ഒരുപാട് മുനിയറകൾ ഉണ്ടായിരുന്നെങ്കിലും ഇപ്പോൾ അതൊന്നും ഇല്ല. അവിടെ ഒരു കുന്നും അതിന്റെ മുകളിൽ ഒരു മുനിയറയും ഇപ്പോഴും നിലവിലുണ്ട്. ആ കുന്ന് മുനിയാട്ടുകുന്ന് എന്നാണറിയപ്പെടുന്നത്. അവിടെയുള്ള മുനിയറ ഇപ്പോൾ പുരാവസ്തുഗവേഷണ കേന്ദ്രത്തിന്റെ കീഴിലാണ്.
സന്തോഷ്‌ വള്ളിക്കാട്
മഞ്ചേരി എൻ.എസ്.എസ് കോളേജ് മലയാളവിഭാഗം അധ്യാപകനും എഴുത്തുകാരനും പ്രഭാഷകനുമാണ് ഡോ. സന്തോഷ്‌ വള്ളിക്കാട്. ഇംഗ്ലീഷിലും മലയാളത്തിലുമായി ഇരുപത്തിരണ്ടോളം ഗ്രന്ഥങ്ങൾ എഴുതിയിട്ടുണ്ട്.
ജീവിത രേഖ :
മലപ്പുറം ജില്ലയിലെ കോട്ടയ്ക്കലിൽ 1971ൽ ജനിച്ചു. അമ്പലവട്ടം എൽ.പി സ്കൂൾ, കോട്ടയ്ക്കൽ ഗവ. രാജാസ് ഹൈസ്കൂൾ. മടപ്പള്ളി ഗവ. ഹൈസ്കൂൾ. മടപ്പള്ളി ഗവ.കോളേജ്. പട്ടാമ്പി ഗവ. സംസ്കൃത കോളേജ് കാലിക്കറ്റ് സര്വ്വകലാശാല മധുര കാമരാജ് സര്വ്വകലാശാല എന്നിവിടങ്ങളിൽ പഠനം. കാലിക്കറ്റ് സര്വ്വകലാശാലയിൽ നിന്ന്  മലയാള സാഹിത്യത്തിൽ ഗവേഷണ ബിരുദം നേടി. പ്രൈമറി സ്കൂൾ അധ്യാപകൻ, ഹൈസ്കൂൾ ,കോളേജ്, ട്രെയിനിങ് കോളേജ് തുടങ്ങിയവയിലെല്ലാമായി 25 വർഷമായി അധ്യാപകനാണ്.
ഗ്രൂപ്പ് ഡൈനാമിക്സ് എന്ന പ്രത്യേക ട്രെയിനിങ് പ്രോഗ്രാം പതിനായിരത്തിൽപരം ക്ലാസുകൾ പിന്നിട്ടിരിക്കുന്നു. വ്യക്തിത്വ വികസനം, സർഗ്ഗാത്മക വിദ്യാഭ്യാസം ,അധ്യാപനം , സ്കൂൾ വിദ്യാർത്ഥികൾക്ക് പരീക്ഷ, ജീവിത വിജയം, കരിയർ, ഉന്നത വിദ്യാഭ്യാസം തുടങ്ങിയ മേഖലകളിൽ മോട്ടിവേഷൻ ട്രെയിനിങ്ങുകൾ തുടങ്ങി വിവിധ തരം ക്ലാസുകൾ ചെയ്യുന്നു. എൻ.എസ്.എസ് ക്യാമ്പുകളിൽ സംസ്ഥാനത്തുടനീളം സ്കൂൾ കോളേജ് തലങ്ങളിൽ റിസോഴ്സ് പേഴ്സണായി ക്ലാസുകൾ എടുക്കാറുണ്ട്. ഈ ക്ലാസ്സുകൾ ക്യാമ്പിലെ ഉണർവും ഹരവുമാണ്. സംസ്ഥാനത്തുടനീളം ട്രെയിനിങ് കോളേജുകളിലെയും ടി.ടി.ഐ കളിലെയും കമ്മ്യൂണിറ്റി ലിവിങ് ക്യാമ്പ് കളിലെ സജീവമായ സാന്നിധ്യമാണ്. ഡയറ്റ് അടക്കമുള്ള അധ്യാപക പരിശീലന കേന്ദ്രങ്ങളിലെ സ്ഥിരം റിസോഴ്സ് പേഴ്സൺ ആണ്. എൻ.സി.സി ,ജെ. ആർ. സി ,റെഡ് ക്രോസ് ,എസ് .പി .സി, തണൽക്കൂട്ട് തുടങ്ങിയവയിൽ സ്ഥിരമായി പരിശീലന ക്ലാസ്സുകൾ എടുക്കുകയും കൗൺസിലിംഗ് നൽകുകയും ചെയ്യുന്നു.അയൽക്കൂട്ടം, അംഗനവാടി വർക്കർമാർ, കൗമാരക്കാരുടെ പരിശീലന പരിപാടികൾ , പെൻഷൻകാർ, വയോജനങ്ങൾ, സാക്ഷരത എന്നിങ്ങനെ വൈവിധ്യം നിറഞ്ഞ ക്ലാസ് അനുഭവങ്ങൾ ഉണ്ട്.
കാലിക്കറ്റ് സർവ്വകലാശാല മലയാള ഭാഷാസാഹിത്യ ബോർഡ് ഓഫ് സ്റ്റഡീസ് അംഗമാണ്. കോളേജ് അധ്യാപക സംഘടനയായ എകെപിസിടിഎ യുടെ  മ കോളേജ് ടീച്ചർ ജേർണലിൽ എഡിറ്റോറിയൽ ബോർഡ് അംഗം.സംസ്ഥാന അക്കാദമിക് കമ്മിറ്റി അംഗവും ജില്ലാ അക്കാദമിക് കമ്മിറ്റി കൺവീനറും ആണ് പുരോഗമന കലാ സാഹിത്യ സംഘം ജില്ലാ ജോയിൻ സെക്രട്ടറി ആണ്. കാലിക്കറ്റ് സർവകലാശാല അക്കാദമിക് സ്റ്റാഫ് കോളേജിൽ റിസോഴ്സ് പേഴ്സൺ ആണ്.
ആനുകാലികങ്ങളിൽ എഴുതാറുണ്ട്. സമൂഹം സാഹിത്യം സംസ്കാരം സ്മൃതി എന്ന  യു ട്യുബ്ചാനൽ വൈവിധ്യമാർന്ന ഒട്ടേറെ പരിപാടികൾ  സംപ്രേക്ഷണം ചെയ്യുന്നുണ്ട്   നിരവധി പരിപാടികൾ ഹിറ്റാവുകയും ചെയ്തിട്ടുണ്ട്. സാക്ഷരർക്കു വേണ്ടിയുള്ള ഉള്ള സ്റ്റഡി മെറ്റീരിയലുകൾ തയ്യാറാക്കിയിട്ടുണ്ട്. കരിക്കുലം വർക്ഷോപ്പിൽ റിസോഴ്സ് പേഴ്സണായി പ്രവർത്തിച്ചിട്ടുണ്ട്. ആകാശവാണിയിൽ പരിപാടികൾ അവതരിപ്പിക്കാറുണ്ട്.
പുരസ്കാരങ്ങൾ :
പുസ്തകങ്ങൾ:
ഭാര്യ ദീപ ദാമോദരൻ കോട്ടയ്ക്കൽ എടരിക്കോട് പി.കെ.എം എം.ഹൈസ്കൂളിൽ കണക്ക് അധ്യാപികയാണ്. മക്കൾ ശിശിര,ശശിന.
അവലംബം:
1. https://pradeshikavarthamanam.com/06/featured/sakthi-award-dr-anil-vallikkad/
2. https://www.deshabhimani.com/articles/p-k-warrier-kottakkal-arya-vaidyasala-dr-santhosh-vallikkad/955768
3. http://nsscollegemanjeri.ac.in/dr-santhosh-kumar-vallikkat/
4. http://santhoshvallikkat.blogspot.com/
വി. ആർ. ഖാനോൽക്കർ
ഒരു ഇന്ത്യൻ പാത്തോളജിസ്റ്റായിരുന്നു വി ആർ ഖാനോൽക്കർ എന്നറിയപ്പെടുന്ന വസന്ത് രാംജി ഖാനോൽക്കർ (13 ഏപ്രിൽ 1895 – ഒക്ടോബർ 29, 1978). ക്യാൻസർ, രക്തഗ്രൂപ്പുകൾ, കുഷ്ഠം എന്നിവയെക്കുറിച്ചുള്ള പകർച്ചവ്യാധികൾക്കും മനസ്സിലാക്കലിനും അദ്ദേഹം പ്രധാന സംഭാവനകൾ നൽകി. ഇന്ത്യയിലെ പാത്തോളജി, മെഡിക്കൽ റിസർച്ചിന്റെ പിതാവ് എന്നാണ് അദ്ദേഹത്തെ വിശേഷിപ്പിക്കുന്നത്.
സന്തോഷ്‌ വള്ളിക്കാട്
5. https://meddlingmedia.com/2021/05/19/dr-santhosh-shakthi-award/
വി. ആർ. ഖാനോൽക്കർ
1895 ഏപ്രിൽ 13 ന് ഒരു ഗോമാന്തക് മറാത്ത സമാജ് കുടുംബത്തിലാണ് അദ്ദേഹം ജനിച്ചത്. ലണ്ടൻ സർവകലാശാലയിൽ മെഡിസിൻ പഠിച്ച അദ്ദേഹം 1923 ൽ പാത്തോളജിയിൽ എംഡി നേടി. ഗ്രാന്റ്സ് മെഡിക്കൽ, സേത്ത് ജി.എസ് മെഡിക്കൽ കോളേജുകളിൽ പാത്തോളജി പ്രൊഫസറായി ചേർന്നു. ടാറ്റ മെമ്മോറിയൽ ഹോസ്പിറ്റലുമായി അടുത്ത ബന്ധമുള്ള അദ്ദേഹം ലബോറട്ടറികളുടെയും ഗവേഷണത്തിന്റെയും ഡയറക്ടറായി സേവനമനുഷ്ഠിച്ചു. പത്തുവർഷത്തോളം നടന്ന വൈദ്യശാസ്ത്രത്തിന്റെ ദേശീയ ഗവേഷണ പ്രൊഫസറായി ഇന്ത്യാ ഗവൺമെന്റ് അദ്ദേഹത്തെ നിയമിച്ചു. ഇന്ത്യൻ കാൻസർ റിസർച്ച് സെന്റർ സംഘടിപ്പിക്കാൻ സഹായിച്ച അദ്ദേഹം തുടക്കം മുതൽ 1973 വരെ ഡയറക്ടറായി സേവനമനുഷ്ഠിച്ചു. ഇന്ത്യൻ അസോസിയേഷൻ ഓഫ് പാത്തോളജിസ്റ്റുകളുടെയും മൈക്രോബയോളജിസ്റ്റുകളുടെയും സ്ഥാപക പ്രസിഡന്റായിരുന്നു. കാൻസർ, കുഷ്ഠം എന്നിവയെക്കുറിച്ചുള്ള 3 പുസ്തകങ്ങളും നൂറിലധികം ശാസ്ത്രീയ പ്രബന്ധങ്ങളും അദ്ദേഹം രചിച്ചു.
സന്തോഷ്‌ വള്ളിക്കാട്
6. https://keralabookstore.com/books-by/santhosh-vallikkad/4719/
വി. ആർ. ഖാനോൽക്കർ
മാനവികതയ്ക്കുള്ള വിശിഷ്ട സേവനത്തിന് 1955 ൽ ഇന്ത്യാ സർക്കാരിൽ നിന്ന് പത്മ ഭൂഷൺ സ്വീകരിച്ചു. 1978 ഒക്ടോബർ 29 ന് അദ്ദേഹം അന്തരിച്ചു. അക്കാദമിയിലെ ആദ്യത്തെ പ്രസിഡന്റ് ഡോ. വി ആർ ഖാനോൽക്കറുടെ സ്മരണയ്ക്കായി നാഷണൽ അക്കാദമി ഓഫ് മെഡിക്കൽ സയൻസസ് 1987 മുതൽ ഡോ. വി ആർ ഖാനോൽക്കർ ഓറേഷൻ സ്ഥാപിച്ചു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:മഹാരാഷ്ട്രയിൽ നിന്നുള്ള ശാസ്ത്രജ്ഞർ വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:മറാഠികൾ വർഗ്ഗം:1978-ൽ മരിച്ചവർ വർഗ്ഗം:1895-ൽ ജനിച്ചവർ
സന്തോഷ്‌ വള്ളിക്കാട്
7. https://dpradeepkumar.wordpress.com/2020/09/26/%E0%B4%AA%E0%B5%86%E0%B4%B0%E0%B5%81%E0%B4%A8%E0%B5%8D%E0%B4%A8-%E0%B4%A4%E0%B5%8B%E0%B4%AE%E0%B4%B8%E0%B5%8D-%E0%B4%AF%E0%B4%BE%E0%B4%A5%E0%B4%BE%E0%B4%B8%E0%B5%8D%E0%B4%A5%E0%B4%BF%E0%B4%A4/
8. https://www.manoramaonline.com/district-news/kannur/2021/06/27/kannur-abudabi-sakthi-award.html
9. https://spotnewslive.com/19/05/2021/education/9207/
10. https://www.mathrubhumi.com/malappuram/malayalam-news/kottakkal-1.2725012
11. https://www.amazon.in/Books-Santhosh-Vallikkat/s?rh=n%3A976389031%2Cp_27%3ASanthosh+Vallikkat
ഹെർപറ്റോളജി
എക്ടോതെർമിക് (തണുത്ത രക്തമുള്ള) ടെട്രാപോഡുകളുടെ പഠനമായി ഹെർപറ്റോളജിയെ കൂടുതൽ കൃത്യമായി നിർവചിക്കാം.
ആഗോള പരിസ്ഥിതിശാസ്‌ത്രത്തിൽ ഉഭയജീവികളുടെയും ഉരഗങ്ങളുടെയും പങ്ക് പഠിക്കുന്നതിൽ ഹെർപ്പറ്റോളജിയിൽ വളരെ പ്രാധാന്യമുണ്ട്. പ്രത്യേകിച്ചും ഉഭയജീവികൾ പലപ്പോഴും പാരിസ്ഥിതിക വ്യതിയാനങ്ങളോട് വളരെ സെൻസിറ്റീവ് ആയതിനാൽ, കാര്യമായ മാറ്റങ്ങൾ സംഭവിക്കുമ്പോൾ മനുഷ്യർക്ക് കൃത്യമായ മുന്നറിയിപ്പ് നൽകുന്നു. ഉരഗങ്ങളും ഉഭയജീവികളും ഉൽ‌പാദിപ്പിക്കുന്ന ചില വിഷവസ്തുക്കളും വിഷങ്ങളും മനുഷ്യ വൈദ്യത്തിൽ ഉപയോഗപ്രദമാണ്. ഹൃദയാഘാതത്തിന് ചികിത്സിക്കാൻ സഹായിക്കുന്ന ആന്റികോയാഗുലന്റു സൃഷ്ടിക്കാൻ നിലവിൽ ചില പാമ്പിൻ വിഷം ഉപയോഗിക്കുന്നു.
പദോൽപ്പത്തി
ഹെർപറ്റോളജി എന്ന വാക്കിന്റെ ഉൽപത്തി ഗ്രീക്കിൽ നിന്നാണ് :( ἑρπετόν, ഹെർപെറ്റൻ, "ഇഴയുന്ന മൃഗം", -λογία, -ലോജിയ, "അറിവ്".) ഹെർപ്പറ്റോളജിയിൽ അതീവ താല്പര്യം ഉള്ളവരും വ്യത്യസ്ത ഉരഗങ്ങളെയോ ഉഭയജീവികളെയോ സൂക്ഷിക്കുന്ന ആളുകളെ പലപ്പോഴും സ്വയം "ഹെർപ്പറുകൾ" എന്ന് വിളിക്കുന്നു.
ഉപഫീൽഡുകൾ
ഹെർപ്പറ്റോളജി മേഖലയെ പ്രത്യേക ടാക്സോണമിക് ഗ്രൂപ്പുകളായ തവളകൾ ( ബാട്രക്കോളജി ), പാമ്പുകൾ (ഒഫിയോളജി അല്ലെങ്കിൽ ഒഫിഡിയോളജി), പല്ലികൾ (സൗരോളജി), ആമകൾ (കീലോനിയോളജി, അല്ലെങ്കിൽ ടെസ്റ്റുഡിനോളജി) എന്നിങ്ങനെ വിഭജിക്കാം.
തൊഴിലവസരങ്ങൾ
ഹെർപറ്റോളജി മേഖലയിലെ തൊഴിലവസരങ്ങളിൽ,  ലാബ് റിസർച്ച്, ഫീൽഡ് സ്റ്റഡീസ്, സർവേ, സുവോളജിക്കൽ സ്റ്റാഫ്, മ്യൂസിയം സ്റ്റാഫ്, അധ്യാപനം എന്നിവ ഉൾപ്പെടുന്നു.
ആധുനിക അക്കാദമിക് സയൻസിൽ, വ്യക്തികൾ സ്വയം ഒരു ഹെർപ്പറ്റോളജിസ്റ്റായി കണക്കാക്കുന്നത് വളരെ അപൂർവമാണ്. മിക്ക വ്യക്തികളും പരിസ്ഥിതി, പരിണാമം, ടാക്സോണമി, ഫിസിയോളജി അല്ലെങ്കിൽ മോളിക്യുലർ ബയോളജി പോലുള്ള ഒരു പ്രത്യേക മേഖലയിലാണ് ശ്രദ്ധ കേന്ദ്രീകരിക്കുന്നത്. ആ മേഖലയ്ക്കുള്ളിൽ ഉരഗങ്ങളെയും ഉഭയജീവികളെയും ബന്ധപ്പെട്ട പഠനങ്ങളിലേർപ്പെടുന്നു.
പുറംകണ്ണികൾ
വർഗ്ഗം:പാമ്പുകൾ വർഗ്ഗം:ജന്തുശാസ്ത്രം
ഹൈദരാബാദ് എഫ്‌സി
ഇന്ത്യൻ ഫുട്ബോളിലെ മികച്ച ലീഗുകളിലൊന്നായ ഇന്ത്യൻ സൂപ്പർ ലീഗിൽ മത്സരിക്കുന്ന തെലങ്കാനയിലെ ഹൈദരാബാദ് ആസ്ഥാനമായുള്ള ഒരു ഇന്ത്യൻ പ്രൊഫഷണൽ ഫുട്ബോൾ ക്ലബ്ബാണ് ഹൈദരാബാദ് ഫുട്ബോൾ ക്ലബ്. 2019 ഓഗസ്റ്റ് 27 ന് സ്ഥാപിതമായ ക്ലബ് 2019–20 ഇന്ത്യൻ സൂപ്പർ ലീഗ് സീസണിൽ അരങ്ങേറി.
ചരിത്രം
2019 ൽ എഫ്‌സി പൂനെ സിറ്റിക്കു പകരം ഹൈദരാബാദ് എഫ്‌സി 2019–20 ഇന്ത്യൻ സൂപ്പർ ലീഗ് സീസണിൽ അരങ്ങേറും. ദീർഘകാല സാമ്പത്തിക, സാങ്കേതിക പ്രശ്‌നങ്ങൾ കാരണം 2018–19 സീസണിനുശേഷം എഫ്‌സി പൂനെ സിറ്റി പിരിച്ചുവിട്ടു. ഹൈദരാബാദ് ആസ്ഥാനമായുള്ള സംരംഭകനായ വിജയ് മദ്ദുരിയും കേരള ബ്ലാസ്റ്റേഴ്സിന്റെ മുൻ സിഇഒ വരുൺ ത്രിപുരനേനിയും ഫ്രാഞ്ചൈസി ഏറ്റെടുത്തു. ഫ്രാഞ്ചൈസി സ്വന്തം നഗരമായ ഹൈദരാബാദിലേക്ക് മാറ്റാൻ ഉടമകൾ തീരുമാനിച്ചു. 2019 ഓഗസ്റ്റ് 27 നാണ് ക്ലബ് പ്രഖ്യാപിച്ചത്. ഹൈദരാബാദ് എഫ്സി നിന്നുള്ള ആദ്യ ക്ലബ് ആയിരിക്കും ഹൈദരാബാദ് ഇന്ത്യൻ സൂപ്പർ ലീഗ് അവതരിപ്പിക്കേണ്ട.
2019−20 : ആരംഭിക്കുന്നു
ക്ലബ്ബ് അവരുടെ അരങ്ങേറ്റം 2019-20 ഇന്ത്യൻ സൂപ്പർ ലീഗ് സീസണിൽ എടികെ ക്ക് എതിരെ  2019ഒക്ടോബർ25ലെ ,മത്സരത്തിൽ അവർ 5-0  വലിയ തോല്വിയോടെ യായിരുന്നു. അവരുടെ ആദ്യത്തെ വിജയം 2019 നവംബർ 2 ന് കേരള ബ്ലാസ്റ്റേഴ്സിനെതിരെ 2-1 ന് ജയിച്ചു.
ചിഹ്നവും നിറങ്ങളും
2019 സെപ്റ്റംബർ 21 ന് ക്ലബ് അതിന്റെ official ദ്യോഗിക ലോഗോ പുറത്തിറക്കി. ലോഗോ നഗരത്തിന്റെ സമ്പന്നമായ ചരിത്രത്തെയും പൈതൃകത്തെയും പ്രതിഫലിപ്പിക്കുന്നു. ലോഗോയുടെ മുകൾ ഭാഗത്ത് ഹൈദരാബാദിലെ ചിഹ്നമായ ചാർമിനാറിന്റെ മിനാരങ്ങൾ ചിത്രീകരിക്കുന്നു. താഴത്തെ പകുതി ഹൈദരാബാദിന് സമീപമുള്ള ഗോൽക്കൊണ്ടയിലെ കൊല്ലൂർ ഖനിയിൽ നിന്ന് ഖനനം ചെയ്തതായി കരുതപ്പെടുന്ന കോ-ഇ-നൂർ വജ്രത്തിന്റെ ഘടനയാണ്, ലോകത്തിലെ ഏറ്റവും വലിയ കട്ട് ഡയമണ്ടുകളിൽ ഒന്നാണ് ഇത്.
നിലവിലെ സ്ക്വാഡ്
ഉറവിടം: Indianuperleague.com. അവസാനം അപ്ഡേറ്റ് ചെയ്തത് 9 ഒക്ടോബർ 2019.
ലുഗാനോ
ലുഗാനോതടാകത്തിന്റെ വടക്കേ കരയിൽ ഉള്ള ഒരു ചെറിയപട്ടണമാണ് ലുഗാനോ. കമീലിയാസ് പൂക്കളുടെയും ലൊംബാർഡി സ്റ്റൈൽ മാളികകളുടെയും നഗരം. വാഹനത്തിരക്കില്ലാത്ത വീഥികളും കായലോരത്തെ ചുറ്റിപ്പോകുന്ന നടപ്പാതകളും മഞ്ഞുമലകളും വർഷം മുഴുവനും മികച്ചകാലാവസ്ഥയുമുള്ള, യൂറോപ്പിലെ ഏറ്റവും മനോഹരമായ സുഖവാസകേന്ദ്രങ്ങളിലൊന്നാണിത്. മെഡിറ്ററേനിയന് ശൈലിയിലുള്ള നഗരചത്വരങ്ങളും കമാനങ്ങൾക്കു കീഴെയുള്ള അന്തിച്ചന്തകളും ഒരോ തിരിവിലുമുള്ള പൂന്തോട്ടങ്ങളും സദാ ചുറ്റിനടക്കുന്ന കായല്ക്കാറ്റും ഈ നഗരത്തിന് ഒരു ഗ്രാമീണസൗന്ദര്യം സമ്മാനിക്കുന്നു. ഒരു വശത്ത് അതിരിടുന്ന ആൽപ്സും മറുവശത്ത് കോട്ടകെട്ടുന്ന ഇറ്റാലിയൻ നഗരങ്ങളും ലുഗാനോവിനെ സഞ്ചാരികള്ക്കുള്ള ഇടത്താവളമാക്കുന്നു.
ഇറ്റലിയിലെ കോമോയാണ് സ്വിറ്റ്സർലന്റിലെ ലുഗാനോ. അടുത്തടുത്ത്, ഒരു മലയ്ക്കപ്പുറവും ഇപ്പുറവുമായി കിടക്കുന്ന തടാകക്കരകളാണ് രണ്ടും. ധനികരുടെ വേനൽക്കാലവസതികളാണ് ഇവിടെ അധികവും.
എരഞ്ഞോളി മൂസ
കേരളത്തിലെ പ്രശസ്തനായ ഒരു മാപ്പിളപ്പാട്ട് ഗായകനും പിന്നണി ഗായകനുമാണ് എരഞ്ഞോളി മൂസ്സ. 1940 മാർച്ച് പതിനെട്ടിന് ജനനം. മരണം 2019 മെയ് 6ന്. കേരളത്തിലെ കണ്ണൂർ ജില്ലയിലെ തലശ്ശേരിക്കടുത്തുള്ള എരഞ്ഞോളിയിലാണ് ഇദ്ദേഹത്തിൻറെ നാട്. എരഞ്ഞോളി വലിയകത്തെ ആസിയയുടെയും അബ്ദുവിന്റെയും മകനായ ഇദ്ദേഹം 'വലിയകത്ത് മൂസ' എന്നായിരുന്നു ആദ്യകാലത്ത് അറിയപ്പെട്ടിരുന്നത്
സംഗീത ജീവിതം
അരിമുല്ലപ്പൂമണം ഉള്ളോളെ അഴകിലേറ്റം ഗുണമുള്ളോളെ.. എന്നു തുടങ്ങുന്ന ഗാനത്തോടെയാണ് എരഞ്ഞോളി മൂസ പാട്ടുജീവിതം തുടങ്ങുന്നത്. ഗ്രാമീണ കലാസമിതികളിലൂടെയാണ് അദ്ദേഹം വളർന്നത്. ശരത്ചന്ദ്ര മറാഠെയുടെ കീഴിൽ രണ്ടുവർഷം സംഗീതവും പഠിച്ചു. മുന്നൂറിലേറെ തവണ ഗൾഫ് രാജ്യങ്ങളിൽ മാപ്പിളപ്പാട്ട് അവതരിപ്പിക്കാനും അവസരം ലഭിച്ചിട്ടുണ്ട്.
പുസ്തകം
ജീവിതം പാടുന്ന ഗ്രാമഫോൺ (ആത്മകഥ)- ഡി സി ബുക്സ് എരഞ്ഞോളി മൂസ പാട്ടിന്റെ പാട്ടാങ് - ലിപി ബുക്സ്
മരണം
അവസാനകാലത്ത് വാർദ്ധക്യസഹജമായ നിരവധി ബുദ്ധിമുട്ടുകൾ അനുഭവിച്ചിരുന്ന മൂസ, ശ്വാസകോശസംബന്ധമായ അസുഖത്തെത്തുടർന്ന് കോഴിക്കോട് സ്വകാര്യ ആശുപത്രിയിൽ ചികിത്സയിലായിരുന്നു. തുടർന്ന് ഡോക്ടർമാരുടെ നിർദ്ദേശപ്രകാരം തലശ്ശേരി ഗോപാൽപേട്ടയിലെ വസതിയിലേക്ക് മാറ്റി. അവിടെവെച്ച് 2019 മെയ് 6ന് അന്തരിച്ചു. 79 വയസ്സായിരുന്നു അദ്ദേഹത്തിന്.
കബറടക്കം
ടൗൺഹാളിൽ പൊതുദർശനത്തിന് വച്ച ശേഷം ഔദ്യോഗിക ബഹുമതികളോടെ മട്ടാമ്പ്രം പള്ളിയിൽ കബറടക്കി.
പുറം കണ്ണികൾ
എരഞ്ഞോളി മൂസയുമായി സംഭാഷണം
വർഗ്ഗം:മാപ്പിളപ്പാട്ട് ഗായകർ വർഗ്ഗം:മാപ്പിളപ്പാട്ട് രചയിതാക്കൾ വർഗ്ഗം:അറബിമലയാളസാഹിത്യം വർഗ്ഗം:1940-ൽ ജനിച്ചവർ
ഒക്ടാവിയ ഇ. ബട്ട്‌ലർ
ഒരു അമേരിക്കൻ സയൻസ് ഫിക്ഷൻ എഴുത്തുകാരിയായിരുന്നു ഒക്ടാവിയ എസ്റ്റെല്ലെ ബട്ട്‌ലർ (ജീവിതകാലം: ജൂൺ 22, 1947 - ഫെബ്രുവരി 24, 2006). ഹ്യൂഗോ, നെബുല അവാർഡുകളുടെ ഒന്നിലധികം സ്വീകർത്താവും 1995 ൽ മാക് ആർതർ ഫെലോഷിപ്പ് ലഭിച്ച ആദ്യത്തെ സയൻസ് ഫിക്ഷൻ എഴുത്തുകാരിയുമായിരുന്നു.
താമസിയാതെ അവർ തന്റെ ആദ്യ കഥകൾ വിറ്റു. 1970-കളുടെ അവസാനത്തോടെ ഒരു രചയിതാവ് എന്ന നിലയിൽ അവർക്ക് മുഴുവൻ സമയവും എഴുത്ത് തുടരാൻ കഴിഞ്ഞു. അവരുടെ പുസ്തകങ്ങളും ചെറുകഥകളും പൊതുജനങ്ങളുടെ അനുകൂലമായ ശ്രദ്ധ ആകർഷിച്ചു. ഉടൻ തന്നെ അവാർഡുകൾ ലഭിച്ചു. അവർ എഴുത്തുകാരുടെ വർക്ക്ഷോപ്പുകളിലും പഠിപ്പിച്ചു. ഒടുവിൽ വാഷിംഗ്ടൺ സ്റ്റേറ്റിലേക്ക് മാറി. 58-ആം വയസ്സിൽ ബട്ട്‌ലർ മസ്തിഷ്കാഘാതത്തെ തുടർന്ന് മരിച്ചു. അവരുടെ പ്രബന്ധങ്ങൾ ഹണ്ടിംഗ്ടൺ ലൈബ്രറിയുടെ ഗവേഷണ ശേഖരത്തിലാണ് സൂക്ഷിച്ചിരിക്കുന്നത്.
ആദ്യകാലജീവിതം
കാലിഫോർണിയയിലെ പസഡെനയിലാണ് ഒക്ടാവിയ എസ്റ്റെല്ലെ ബട്‌ലർ ജനിച്ചത്. വീട്ടുജോലിക്കാരിയായിരുന്ന ഒക്ടാവിയ മാർഗരറ്റ് ഗൈയുടെയും ഷൂഷൈൻ മനുഷ്യനായ ലോറിസ് ജെയിംസ് ബട്‌ലറുടെയും ഏകമകളായിരുന്നു. ഏഴാമത്തെ വയസ്സിൽ ബട്‌ലറുടെ അച്ഛൻ മരിച്ചു. അമ്മയും അമ്മൂമ്മയും ചേർന്നാണ് അവരെ വളർത്തിയത്. കർശനമായ ബാപ്റ്റിസ്റ്റ് പരിതസ്ഥിതിയിലാണവൾ വളർന്നതെന്ന് പിന്നീട് ഓർമ്മിച്ചു.
വംശീയമായി സംയോജിത സമൂഹമായ പസഡെനയിൽ വളർന്നത് വംശീയ വേർതിരിവിന്റെ നടുവിൽ സാംസ്കാരികവും വംശീയവുമായ വൈവിധ്യം അനുഭവിക്കാൻ ബട്ട്ലറെ സഹായിച്ചു. അവർ അമ്മയോടൊപ്പം ശുചീകരണ ജോലിക്ക് പോയി. അവിടെ രണ്ടുപേരും വെള്ളക്കാരുടെ വീടുകളിൽ പിൻവാതിലിലൂടെ തൊഴിലാളികളായി പ്രവേശിച്ചു. അവരുടെ അമ്മയോട് അവരുടെ തൊഴിലുടമകൾ മോശമായി പെരുമാറി.
ചെറുപ്പം മുതൽക്കുതന്നെ, ഏതാണ്ട് തളർന്നുപോകുന്ന ലജ്ജ, മറ്റ് കുട്ടികളുമായി ഇടപഴകുന്നത് ബട്ട്‌ലറിന് ബുദ്ധിമുട്ടുണ്ടാക്കി. അവളുടെ അസ്വാസ്ഥ്യം, ഒരു ചെറിയ ഡിസ്‌ലെക്സിയ മായി ജോടിയാക്കുകയും അത് സ്കൂൾ വർക്ക് ഒരു പീഡനമായി മാറുകയും ചെയ്തു, ബട്ട്ലറെ ഭീഷണിപ്പെടുത്തുന്നവരുടെ എളുപ്പ ലക്ഷ്യമാക്കി മാറ്റി. താനൊരു വൃത്തികെട്ടവളും വിഡ്ഢിയും വിചിത്രവും സാമൂഹികമായി നിരാശയുള്ളവളുമാണെന്ന് അവൾ വിശ്വസിച്ചു. തൽഫലമായി, അവൾ പലപ്പോഴും പാസദേന സെൻട്രൽ ലൈബ്രറിയിൽ വായിക്കാൻ സമയം ചിലവഴിച്ചു. അവളുടെ "വലിയ പിങ്ക് നോട്ട്ബുക്കിൽ" അവൾ വിപുലമായി എഴുതി
പുറംകണ്ണികൾ
വർഗ്ഗം:1947-ൽ ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:അമേരിക്കൻ ഫെമിനിസ്റ്റുകൾ
കുനിങ്ങാട്
കോഴിക്കോട് ജില്ലയിൽ വടകര താലൂക്കിൽ തൂണേരി ബ്ളോക്ക് പരിധിയിൽ പുറമേരി ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു് കുനിങ്ങാട്
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വിൽഹെം ഫ്രിക്
നാസി പാർട്ടിയിലെ ഒരു പ്രമുഖനും ഹിറ്റ്‌ലറുടെ മന്ത്രിസഭയിൽ 1933 മുതൽ 1943 വരെ ആഭ്യന്തരമന്ത്രിയുമായിരുന്നു വിൽഹെം ഫ്രിക് (Wilhelm Frick). (12 March 1877 – 16 October 1946) രണ്ടാം ലോകമഹായുദ്ധത്തിനൊടുവിൽ നടന്ന ന്യൂറംബർഗ് വിചാരണയ്ക്കു ശേഷം യുദ്ധക്കുറ്റങ്ങൾക്ക് വിചാരണ ചെയ്ത് ഇയാളെ തൂക്കിക്കൊന്നു.
പുറത്തേക്കുള്ള കണ്ണികൾ
വർഗ്ഗം:നാസിസം വർഗ്ഗം:നാസികൾ വർഗ്ഗം:1877-ൽ ജനിച്ചവർ വർഗ്ഗം:പ്രൊട്ടസ്റ്റന്റുകൾ വർഗ്ഗം:നാസി രാഷ്ട്രീയപ്രവർത്തകർ വർഗ്ഗം:നാസി ജർമ്മനിയിലെ മന്ത്രിമാർ വർഗ്ഗം:ഹോളോകോസ്റ്റ് ഒരുക്കിയവർ വർഗ്ഗം:ജർമ്മൻ അഭിഭാഷകർ വർഗ്ഗം:വധശിക്ഷയ്ക്ക് വിധേയരായ നാസികൾ
തൃക്കടവൂർ ഗ്രാമപഞ്ചായത്ത്
ഭൂമിശാസ്ത്രം
തൃക്കടവൂർ ഗ്രാമപഞ്ചായത്ത് ഇപ്പാൽ നിലവിലില്ല. മുൻപ് അഞ്ചാലുംമൂട് ബ്ലോക്ക് പഞ്ചായത്തിലുള്ള തിക്കരുവാ പഞ്ചായത്ത് ചിറ്റുമല ബ്ലോക്ക് പഞ്ചായത്തിലും, തൃക്കടവൂർ‍ പഞ്ചായത്ത് കൊല്ലം കോർപ്പറേഷനിലും കൂട്ടിചേർത്തു കൊല്ലം നഗരത്തിന്റെ വടക്കുഭാഗത്ത് തൃക്കടവൂർ ഗ്രാമപഞ്ചായത്ത് സ്ഥിതി ചെയ്യുന്നു. അഷ്ടമുടി കായലിന്റെ സാമീപ്യവും നഗരജീവിത സ്വാധീനവും  പഞ്ചായത്തിനെ സമ്പന്നമാക്കുന്നു. മത്സ്യബന്ധനവും കയർ മേഖലയും  പഞ്ചായത്തിലെ പ്രധാന ജീവനോപാധികളാണ്. പ്രകൃതിയുടെ വരദാനമായ അഷ്ടമുടിക്കായലിനാൽ ചുറ്റപ്പെട്ടതാണ് തൃക്കടവൂർ ഗ്രാമപഞ്ചായത്ത്. പഞ്ചായത്തിന്റെ ഭൂരിഭാഗവും കായലിനോട്  ചേർന്നുകിടക്കുന്ന തീരപ്രദേശങ്ങളും താഴ്വരകളും ചരിവ് പ്രദേശങ്ങളും താരതമ്യേന  ഉയർന്ന പ്രദേശങ്ങളും  ആണ്. വിഭിന്നരൂപങ്ങളാൽ സവിശേഷത അർഹിക്കുന്ന തൃക്കടവൂർ ഗ്രാമപഞ്ചായത്ത് തെക്കൻ ഇടനാട് മേഖലയിലുൾപ്പെട്ടതാണ്. തൃക്കടവൂർ വില്ലേജിലുൾപ്പെട്ടതാണ് തൃക്കടവൂർ ഗ്രാമപഞ്ചായത്ത്. 14.85 ചതുരശ്ര കിലോമീറ്റർ വിസ്തൃതിയിൽ തൃക്കടവൂർ ഗ്രാമപഞ്ചായത്ത് വ്യാപിച്ചു കിടക്കുന്നു.
അതിരുകൾ
പഞ്ചായത്തിന്റെ വടക്കുഭാഗത്തായി തൃക്കരുവ പഞ്ചായത്തും തെക്കുഭാഗത്തായി കൊല്ലം കോർപ്പറേഷൻ കിഴക്കുഭാഗത്തായി കിളികൊല്ലൂർ  പഞ്ചായത്തും വടക്കുകിഴക്കുഭാഗത്തായി പെരിനാട് പഞ്ചായത്തും  പടിഞ്ഞാറു ഭാഗത്ത്  ശക്തികുളങ്ങര പഞ്ചായത്തും സ്ഥിതി ചെയ്യുന്നു.
അവലംബം
Census data 2001
വർഗ്ഗം:മുൻപ് നിലവിലുണ്ടായിരുന്ന ഗ്രാമപഞ്ചായത്തുകൾ
എം.കെ. പ്രേംനാഥ്
കേരളത്തിലെ ജനതാ ദൾ (സെക്കുലർ) നേതാവാണ് '''എം.കെ. പ്രേംനാഥ്'''.
അവലംബം
വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:കേരളത്തിലെ ജനതാദൾ(എസ്.) പ്രവർത്തകർ
ഭീകര നിമിഷങ്ങൾ
ചലച്ചിത്രംകാണാൻ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ- ബാബുരാജ് ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കൊമ്പത്തുകടവ് പള്ളി
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:ഇരിങ്ങാലക്കുട രൂപതയിലെ പള്ളികൾ
കൃഷ്ണാവാലി, ഹംഗറി
ഇടത്ത്‌|ലഘുചിത്രം| കൃഷ്ണ താഴ്‌വരയിലെ (കൃഷ്ണാവാലി‌) ഹരേ കൃഷ്ണ ക്ഷേത്രം
660 ഏക്കർ വിസ്തൃതിയുള്ള യൂറോപ്പിലെ ഏറ്റവും വലിയ പരിസ്ഥിതി സൗഹൃദ കൃഷിയിടമാണ് കൃഷ്ണ വാലി അഥവാ ന്യൂ വ്രജ ധാമ. ഹംഗറിയിൽ  സോമോഗിവമോസ് എന്ന ഗ്രാമത്തിലാണ് ഇത് സ്ഥിതിചെയ്യുന്നത്   ബുഡാപെസ്റ്റി ന്റെ 180കിമി  തെക്ക്-പടിഞ്ഞാറ്. ഇസ്‌കോൺ ഇത് നിർമ്മിച്ചത്.
1993 ൽ ശിവരാമ സ്വാമിയാണ് ഇത് സ്ഥാപിച്ചത്. കൃഷ്ണ താഴ്‌വരയിൽ താമസിക്കുന്നവർ അവരുടെ ജൈവകൃഷിയിൽ നിന്നാണ് ഭക്ഷണം കഴിക്കുന്നത്. പാൽ ഉൽപന്നങ്ങൾക്ക് കന്നുകാലികളും തേനിന് തേനീച്ചയുമുണ്ട്.
കൃഷ്ണ താഴ്‌വരയിലെ സസ്യജന്തുജാലങ്ങൾ വിദേശവും സ്വദേശിയുമായ ഒരു പ്രത്യേക മിശ്രിതമാണ്‌.ഹംഗറിയിൽ സ്വാഭാവികമല്ലാത്തപ്ലമെരിയ (Plumeria ) ഇനത്തിൽ പെട്ട അലരി /കള്ളി വർഗ്ഗം പോലുള്ള പൂക്കൾ    ആണ് ഇവിടെ നട്ടിരിക്കുന്നു.
പരാമർശങ്ങൾ
വർഗ്ഗം:ഹിന്ദു തീർത്ഥാടനങ്ങൾ വർഗ്ഗം:ഹിന്ദു സംഘടനകൾ
എ ചോയ്‌സ് ഓഫ് മാജിക്
ലോകമെമ്പാടുമുള്ള 32 യക്ഷിക്കഥകളുടെ 1971-ലെ സമാഹാരമാണ് എ ചോയ്സ് ഓഫ് മാജിക്. അവ റൂത്ത് മാനിംഗ്-സാൻഡേഴ്‌സ് ശേഖരിക്കുകയും വീണ്ടും പറയുകയും ചെയ്തു. വാസ്തവത്തിൽ, ഈ പുസ്തകം കൂടുതലും മുൻ മാനിംഗ്-സാൻഡേഴ്സ് ആന്തോളജികളിൽ പ്രസിദ്ധീകരിച്ച കഥകളുടെ ഒരു ശേഖരമാണ്. എ ബുക്ക് ഓഫ് പ്രിൻസസ് ആൻഡ് പ്രിൻസസ് (1969), എ ബുക്ക് ഓഫ് ജയന്റ്സ് (1962), എ ബുക്ക് ഓഫ് ഡ്വാർഫ്സ് (1963), എ ബുക്ക് ഓഫ് ഡ്രാഗൺസ് (1964), എ ബുക്ക് ഓഫ് ഗോസ്റ്റ്സ് ആൻഡ് ഗോബ്ലിൻസ് (1968), എ ബുക്ക് ഓഫ് വിച്ചസ് (1965), എ ബുക്ക് ഓഫ് മെർമെയ്‌ഡ്സ് (1967), എ ബുക്ക് ഓഫ് വിസാർഡ്സ് (1966) എന്നിവയിൽ നിന്നാണ് കഥകൾ എടുത്തത്. മുമ്പ് പ്രസിദ്ധീകരിക്കാത്ത നാല് കഥകളുമുണ്ട്.
അതിനു ശേഷം ആന്തോളജി ഫോക്ക് ആൻഡ് ഫെയറി ടെയിൽസ് (1978), മുമ്പ് പ്രസിദ്ധീകരിച്ച മാനിംഗ്-സാൻഡേഴ്‌സ് കഥകളുടെ മറ്റൊരു സമാഹാരമാണ്.
പുറംകണ്ണികൾ
വർഗ്ഗം:നാടോടിക്കഥകളുടെ ശേഖരം
ചിംബോറാസോ അഗ്നിപർവതം
അവലംബം
വർഗ്ഗം:ഇക്വഡോറിലെ അഗ്നിപർവ്വതങ്ങൾ
ഒപ്ടിക് നെർവ് അട്രോഫി അഥവാ കാഴ്ച നാഡി യുടെ അഭാവം
ഒപ്ടിക് നെർവ് അട്രോഫി ഒപ്ടിക് നെർവ് അട്രോഫി യും നേരവു നുരോപതിയും എന്റെ അറിവില random രണ്ടാണ് ഒന്നല്ല, വേണ്ടവിടം പരിശോടിക്കും എന്ന് കരുതട്ടെ ഒന്ന് നേര്വേ അട്രോഫി, മറ്റൊന്ന് നേരവു നുരോപതി
ഷോണിസോറസ്‌
ഇക്തിയോസൗർ ജെനുസിൽ പെട്ട മൺ മറഞ്ഞുപോയ ഒരു പുരാതന കടൽ ഉരഗമാണ് ഷോണിസോറസ്‌. വളരെ വലിപ്പം കൂടിയ ഒരു ജെനുസായിരുന്നു ഇവ. അന്ത്യ ട്രയാസ്സിക് കാലത്ത് ജീവിച്ചിരുന്ന ഇവക്ക് മറ്റ് ഇക്തിയോസോറകളെ പോലെ മുതുകിലെ ചിറക്ക്‌ ഇല്ലായിരുന്നു. അമേരിക്കയിലെ നെവാഡയിൽ നിന്നാണ് ഫോസ്സിലുകൾ കണ്ടു കിട്ടിയിടുള്ളത്, ഇവയുടെ 37 ഫോസ്സിലുക്കൾ (അപൂർണ്ണ) ഇത് വരെ കണ്ടെതിയിടുണ്ട്.
ദേവശില്പി
ദിവ്യനായ ശില്പിയാണ് ദേവശില്പി. ശില്പകലാകാരനായ ഒരു ദേവൻ എന്ന നിലക്കും ഈ ശബ്ദം പരിഗണിക്കാറുണ്ട്. ശബ്ദതാരാവലിയിൽ ദേവശില്പിക്ക് ദേവന്മാരുടെ ആശാരി അല്ലെങ്കിൽ വിശ്വകർമ്മാവ് എന്നാണ് അർഥം കൊടുത്തിരിക്കുന്നത്. സർഗ്ഗാത്മകതയുടേയോ വിശ്വകർമ്മോപാസനയുടെ അടിസ്ഥാനത്തിലോ വിശ്വകർമ്മ സ്ഥാനീയരായി തീർന്ന ആചാര്യന്മാരെ പുരാണ, ഇതിഹാസ ഗ്രന്ഥങ്ങളിൽ കാണാം. സൃഷ്ടികർത്താവിൻ്റെ നാമം, സ്ഥാനമായി ലഭിക്കുക എന്നത് അത്ര നിസ്സാരമായിരുന്നില്ല. അക്കാലത്ത് ഇവരെ ദേവശില്പി, ദേവസൂത്രഗ്രാഹി, ദേവവർദ്ധകി (ദേവവർദ്ധകിയുടെ അർത്ഥം ശബ്ദതാരാവലിയിൽ വിശ്വകർമ്മാവ് എന്നാണ്. ) മുതലായ സ്ഥാനങ്ങളോടെ പുരാണങ്ങളിൽ വിശേഷിപ്പിച്ചു കാണുന്നു. വിശ്വകർമ്മാവെന്ന പേരിൽ ഋഷിത്വം നേടിയവരും ഇവരിലുണ്ട്. ഋഗ്വേദത്തിൽ വിശ്വകർമ്മസൂക്തം ദർശിച്ചത് ദേവശില്പിയായ ഭൗവ്വനവിശ്വകർമ്മാവാണ് (ഋഗ്വേദം മണ്ഡലം 10, സൂക്തം 81,82). അതിലെ പ്രതിപാദ്യം സൃഷ്ടി കർത്താവായ വിശ്വകർമ്മാവും. ഇന്ദ്രസഭയിലും (ശക്രസഭാ വർണ്ണനം - സഭാപർവ്വം - ശ്ലോകം 14 - ഭാഷാഭാരതം - കുഞ്ഞിക്കുട്ടൻ തമ്പുരാൻ) ബ്രഹ്മസഭയിലും (ബ്രഹ്മസഭാ വർണ്ണനം - സഭാപർവ്വം - ശ്ലോകം 30 - ഭാഷാഭാരതം - കുഞ്ഞിക്കുട്ടൻ തമ്പുരാൻ) വിശ്വകർമ്മാവുണ്ടെന്നു മഹാഭാരതത്തിൽ കാണുന്നു. അതായത് രണ്ടു സഭയിലും വേറെ വേറെ വിശ്വകർമ്മസ്ഥാനീയരായ ദേവശില്പികൾ ആയിരിക്കണം.
ദേവശില്പിയായ ത്വഷ്ടാവ്
ആദ്യമായി ദേവശില്പി എന്നു വിശേഷിപ്പിച്ചു കാണുന്നത് ത്വഷ്ടാവിനെയാണ്. വിശ്വകർമ്മ ശബ്ദവും ത്വഷ്ടാ ശബ്ദവും പരസ്പരം പര്യായപദങ്ങളായി നമുക്കു വേദങ്ങളിൽ പോലും കാണാം.ത്വഷ്ടാവ് ഇന്ദ്രനു വജ്രായുധത്തിൻറെ  മൂർച്ച കൂട്ടികൊടുത്തതായും (5.31.4). ബ്രഹ്മണസ്പതിക്ക് വേണ്ടി മഴു ഉണ്ടാക്കിയിരിക്കുന്നതായും ദേവന്മാർക്ക് വേണ്ടി നല്ല പത്രങ്ങൾ നിമ്മിച്ചിരിക്കുന്നതായും ഋഗ്വേദത്തിൽ പറഞ്ഞിരിക്കുന്നു(10.53.9). ത്വഷ്ടാവ് നിർമ്മിച്ച ചമസപാത്രത്തെ കുറിച്ചും ഋഗ്വേദം പറയുന്നു(1.20.6,1.110.3). മഹിഷാസുര മർദ്ദിനിയായ ദേവിക്ക് രത്‌നാലംകൃതങ്ങളായ ചിലങ്കകളും വെട്ടിത്തിളങ്ങുന്ന രത്ന മോതിരങ്ങളും മനോജ്ഞമായ കണ്ഠാഭരണങ്ങളും ത്വഷ്ടാവ് നൽകി (ദേവീ ഭാഗവതം - പഞ്ചമസ്കന്ധം - അദ്ധ്യായം 9 -ശ്ലോകം 5,6).കൗമോദകി എന്ന ഗദ ദേവിക്ക് ത്വഷ്ടാവ് നൽകിയതാണ് (ദേവീ ഭാഗവതം - പഞ്ചമസ്കന്ധം - അദ്ധ്യായം 9 -ശ്ലോകം 20). ഇതു കൊണ്ടൊക്കെ ആവാം ത്വഷ്ടാവിനു  ദേവശില്പി അല്ലെങ്കിൽ വിശ്വകർമ്മാവ് എന്ന സ്ഥാനം കല്പിക്കപ്പെട്ടത്.
ദേവശില്പിയായ ഭൗവ്വനവിശ്വകർമ്മാവ്
ഏറ്റവും പ്രശസ്തനായ ദേവശില്പിയാണ് ഭൗവ്വനവിശ്വകർമ്മൻ. ബൃഹസ്പതിയുടെ സഹോദരിയാണ് വരസ്ത്രീ. ബ്രഹ്മവാദിനിയായ അവൾ യോഗസംഗം കൊണ്ട് ലോകത്തെയാകെ ചുറ്റി. പ്രഭാസൻ എന്ന് പേരുള്ള ഏട്ടാമത്തെ വസുവിന്റെ ഭാര്യയാണവൾ. അവളുടെ മകൻ ആണ് ദേവശില്പിയായ വിശ്വകർമ്മാവ്.ശില്പി പ്രജാപതിയായ അവൻ സുരലോകത്തിലെ പെരുന്തച്ചനാണ് (വർദ്ധകി എന്നാണ് സംസ്കൃതം മൂലത്തിൽ). അവനാണ് സർവ്വ ശില്പവേലകളും ഭൂഷണങ്ങളും ചമക്കുന്നത്. ദേവകൾക്ക് വിമാനങ്ങളും മറ്റും ഇദ്ദേഹമാണ് നിർമ്മിക്കുന്നത്. ഭൂമിയിൽ വിശ്വകർമ്മാവിനെ പൂജിച്ച് മർത്യരും ഉപജീവിക്കുന്നു (മഹാഭാരതം - സംഭവപർവ്വം-ദക്ഷന്റെ വംശപരമ്പര). വരുണ സഭയും യമസഭയും നിർമ്മിച്ചത് ഇദ്ദേഹമാണ്. ഇദ്ദേഹം പണ്ട് ബ്രഹ്‌മാവർത്തം ഭരിച്ചിരുന്ന രാജാവായിരുന്നു. ദശാശ്വമേധ കർത്താവും സർവ്വമേധ കർത്താവുമായ ഇദ്ദേഹം ഭൂമി മുഴുവൻ ഗുരുവായ കശ്യപമഹർഷിക്ക് ദാനം ചെയ്തു.
ദേവശില്പിയായ സുധന്വാവിശ്വകർമ്മാവ്
പ്രജാപതിയായ അംഗിരസ്സിന്റെ എട്ടാമത്തെ മകനാണ് ദേവശില്പിയായ സുധന്വാവിശ്വകർമ്മാവ് (മഹാഭാരതം - ദാനധർമ്മ പർവ്വം - സുവർണ്ണോത്പത്തി). ശരശയ്യയിൽ കിടക്കുന്ന ഭീഷ്മപിതാമഹനെ കാണുവാനെത്തിയ ഋഷിമാരുടെ കൂട്ടത്തിൽ ഇദ്ദേഹത്തിന്റെ പേരും മഹാഭാരതം അനുശാസനപർവ്വം അധ്യായം 26ൽ പറയുന്നുണ്ട്. തങ്ങളുടെ മഹാകർമ്മങ്ങൾ വഴി ദേവതകളായിത്തീർന്ന ഋഭുക്കൾ ഈ സുധന്വന്റെ പുത്രന്മാരാണ്. രാജാവും പ്രഹ്ളാദപുത്രനുമായ വിരോചനനേക്കാൾ ശ്രേഷ്ടനാണ് അംഗിരസ്പുത്രനായ സുധന്വൻ എന്ന്, കേശിനി എന്ന സ്ത്രീക്ക് വേണ്ടി നടത്തിയ തർക്കത്തിൽ പ്രഹ്ലാദൻ തന്നെ പറയുന്നുണ്ട് (മഹാഭാരതം - ഉദ്യോഗപർവ്വം - വിദുരഹിതവാക്യം) .ഭഗവാൻ ശ്രീരാമചന്ദ്രന്റെയും സഹോദരന്മാരുടെയും ധനുർവിദ്യയുടെ ഗുരു ഇദ്ദേഹം തന്നെ ആണ് (വാല്മീകിരാമായണം, കാണ്ഡം 2, സ്വർഗ്ഗം 100 - ശ്ലോകം 14). താരകാസുരനെ വധിക്കുവാൻ ജനിച്ച സ്കന്ദന് ദേവാസുരയുദ്ധത്തിൽ പങ്കെടുക്കാനായി രഥം നിർമ്മിച്ച് നൽകിയത് ഇദ്ദേഹമാണ് (മഹാഭാരതം - ദാനധർമ്മ പർവ്വം - താരകവധോപാഖ്യാനം). സുധന്വനാകുന്ന ആ ദേവൻ യജ്ഞപ്പാത്രത്തെ തന്റെ ശില്പകലയാൽ നിർമ്മിച്ചതിനാൽ ദേവത്വത്തെ പ്രാപിച്ചിരിക്കുന്നു എന്ന് അഥർവ്വവേദം കാണ്ഡം 6 സൂക്തം 47ൽ പറഞ്ഞിരിക്കുന്നു. രഥകാരനും ശിൽപകാരനും ആയ ഇദ്ദേഹത്തെ ഇതിനാലാവാം ദേവശില്പി എന്ന് വിളിക്കുന്നത്, മാത്രവുമല്ല മേദിനി കോശത്തിൽ ഇദ്ദേഹത്തിന്റെ പര്യായമായി വിശ്വകർമ്മാവ് എന്ന് തന്നെ പറഞ്ഞിരിക്കുന്നു.
ഭൃഗുവംശിയായ ദേവശില്പി വിശ്വകർമ്മാവ്
ഹിരണ്യകശിപുവിന്റെ സഹോദരിയായ ദിവ്യയിൽ ബ്രഹ്മർഷി ഭൃഗുവിന് ജനിച്ച മകനാണ് ശുക്രാചാര്യർ. ശുക്രാചാര്യർക്ക് ബ്രഹ്മതേജസ്വിൽ മുമ്പിൽ നിൽക്കുന്ന 4 പുത്രന്മാരുണ്ടായി. അവരിൽ ഒരാളാണ് ത്വഷ്ടാവ്. വിരോചനന്റെ പുത്രിയായ യശോധരയിൽ മൂന്നു തലകളുള്ള വിശ്വരൂപനും അദ്ദേഹത്തിന്റെ അനുജനായി വിശ്വകർമ്മാവും ഉണ്ടായതായി പറയുന്നു (വായുപുരാണം - അദ്ധ്യായം 65). ഈ വിശ്വകർമ്മാവ് സർവ്വലോകപിതാമഹനായ സാക്ഷാൽ ബ്രഹ്മപ്രജാപതിയുടെ അവതാരം ആയിരുന്നു. ഇദ്ദേഹത്തിന് മഹാദേവനായ ശിവന്റെ അനുഗ്രഹം കൊണ്ട് മറ്റൊരു ബ്രഹ്‌മാവ്‌ എന്ന പോലെ സ്വർണ്ണം, മറ്റ് ലോഹങ്ങൾ, മരം, കല്ലുകൾ, രത്നങ്ങൾ, ആഭരണങ്ങൾ എന്നിവയിൽ നിന്ന് സാധനങ്ങൾ എങ്ങനെ നിർമ്മിക്കുവാനും, വീട്, ക്ഷേത്രം തുടങ്ങിയ കാര്യങ്ങളിൽ ആളുകളുടെ താൽപ്പര്യം എന്തുമാകട്ടെ, തിരഞ്ഞെടുക്കാനുള്ള വഴി എന്തുമാകട്ടെ, അവരുടെ പൂർണ്ണ സംതൃപ്തിയോടെ പ്രവർത്തിക്കുവാനും സാധിക്കുന്നതാണ്. വ്യത്യസ്ത തരം യന്ത്രങ്ങളും ഉപകരണങ്ങളും, വിവിധ തരം ആയുധങ്ങൾ, കൃത്രിമ കുളങ്ങളുടെയും ജലസംഭരണികളുടെയും ക്രമീകരണം, കോട്ടകളുടെ നിർമ്മാണം ഇവയെല്ലാം മറ്റുള്ളവരേക്കാൾ അദ്ദേഹത്തിന് മഹേശ്വരന്റെ അനുഗ്രഹം കൊണ്ട് സാധിച്ചു. മാത്രവുമല്ല ഹേ പാപമില്ലാത്തവനേ, എല്ലാ ലോകങ്ങളുടെയും എല്ലാവരുടെയും എല്ലാ പ്രവർത്തനങ്ങളും നീ അറിയുന്നതിനാൽ നിന്റെ പേര് വിശ്വകർമ്മൻ എന്നായിരിക്കും എന്നും ആ വിശ്വേശ്വരൻ അദ്ദേഹത്തോട് പറഞ്ഞനുഗ്രഹിച്ചു (സ്കന്ദ പുരാണം - കാശി കാണ്ഡം - അദ്ധ്യായം 85).
ബ്രഹ്മപുത്രനായ ദേവശില്പി വിശ്വകർമ്മാവ്
വിശ്വകർമ്മാവ് എന്ന പേരിൽ ബ്രഹ്മാവിനും ദേവശില്പിയായ ഒരു പുത്രനുണ്ട്. പ്രജാപതിയായ ഇദ്ദേഹം ബ്രഹ്‌മാവിന്റെ ഹൃദയത്തിൽ നിന്നും ഉണ്ടായതായി പറയുന്നു.
സൃഷ്ട്വാൻ ലോകഭൂതാനാം സൃഷ്ടിം സൃഷ്ട്വാ സ്ഥിസ്തസ്യ ച
ആവിർഭൂവ മനസി വിശ്വകർമ്മാ പ്രജാപതിഃ (നരസിംഹ പുരാണം, അദ്ധ്യായം 25).
അവലംബം
വർഗ്ഗം:മലയാളപദങ്ങൾ‎
ജെസീക്ക ഹെയ്ൻസ്
ഒരു ദക്ഷിണാഫ്രിക്കൻ നടിയാണ് ജെസീക്ക ഹെയ്ൻസ് (ജനനം 1978). 2008-ൽ പുറത്തിറങ്ങിയതും ജോൺ മാൽക്കോവിച്ചിനൊപ്പം അഭിനയിച്ചതുമായ ഡിസ്‌ഗ്രേസ് എന്ന ചിത്രത്തിലൂടെയാണ് അവർ കൂടുതലായി അറിയപ്പെടുന്നത്. റിച്ചാർഡ് അൻക്രം വാക്കറെ വിവാഹം കഴിച്ച അവർക്ക് മൂന്ന് മക്കളുണ്ട്. ഉത്തരാഫ്രിക്കയിലെ ടുണീഷ്യയിൽ രണ്ടുവർഷത്തോളം താമസിച്ചശേഷം അവർ കെനിയയിലെ നെയ്‌റോബിയിലേക്ക് താമസം മാറുകയും അവിടെ 8 വർഷം താമസിക്കുകയും ചെയ്തു. അവർ ഇപ്പോൾ ഉഗാണ്ടയിലെ കമ്പാലയിലാണ് താമസിക്കുന്നത്.
ആദ്യകാല ജീവിതവും കരിയറും
ദക്ഷിണാഫ്രിക്കയിലെ ഈസ്റ്റേൺ കേപ്പിലെ ഉംതാതയിലാണ് ജെസീക്ക ഹെയ്ൻസ് ജനിച്ചത്. 1990-ൽ ക്വ-സുലു നതാലിലെ എപ്‌വർത്തിലെ ബോർഡിംഗ് സ്കൂളിൽ വിദ്യാഭ്യാസത്തിനായി ചേർന്നു. ചെറുപ്പം മുതൽ തന്നെ അരങ്ങിനോട് പ്രത്യേക പ്രണയമുണ്ടായിരുന്ന അവർ ക്ലാസിക്കൽ ബാലെ, സമകാലീന നൃത്തം എന്നിവ അവതരിപ്പിക്കുകയും ചെയ്തിരുന്നു. നിരവധി സ്കൂൾ കലാപരിപാടികളിൽ പങ്കെടുത്ത അവർ ബ്രിഗഡൂൺ, ഒക്ലഹോമ, ഫെയിം തുടങ്ങിയ സംഗീതാവതരണങ്ങളിൽ പ്രധാന വേഷങ്ങൾ അവതരിപ്പിച്ചു. എപ്വർത്തിൽ പഠനം തുടരുന്നതിന് 1993-ൽ ആർട്സ് സ്കോളർഷിപ്പ് നേടുകയും 1997-ൽ എപ്വർത്തിൽ സാംസ്കാരിക ബഹുമതികൾ നേടിയ ആദ്യ പെൺകുട്ടിയുമായിരുന്നു അവർ. ഇംഗ്ലീഷ് സാഹിത്യം, നാടകം, സാമൂഹിക നരവംശശാസ്ത്രം എന്നിവയിൽ ആദ്യം പഠനം നടത്തിയ കേപ് ടൗൺ സർവകലാശാലയിൽ നിന്ന് ഓണേഴ്സ് ബിരുദം പൂർത്തിയാക്കാൻ അവർ 1998-ൽ നതാൽ വിടുകയും ചെയ്തു. 2002-ൽ ജെസീക്കയുടെ ഔദ്യോഗിക ജീവിതം ആരംഭിച്ചിരുന്നു.
പുറംകണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
സന്ധ്യ രാജേന്ദ്രൻ
മലയാള നാടക അഭിനേത്രിയും നാടക പ്രവർത്തകയുമാണ് സന്ധ്യ രാജേന്ദ്രൻ. മികച്ച നാടകനടിക്കുള്ള സംസ്ഥാന സർക്കാർ അവാർഡ് ലഭിച്ചിട്ടുണ്ട്.
ജീവിതരേഖ
ഒ. മാധവന്റെയും വിജയകുമാരിയുടെയും മകളാണ്. തൃശൂർ സ്കൂൾ ഓഫ് ഡ്രാമയിലെ വിദ്യാർത്ഥിയായിരുന്നു. സ്വരൂപം, സ്ഥിതി തുടങ്ങിയ ചലച്ചിത്രങ്ങളിലും അഭിനയിച്ചു. നാടക സംവിധായകനും നാടക -ചലച്ചിത്ര നടനുമായ ഇ.എ. രാജേന്ദ്രനാണ് ഭർത്താവ്. ചലച്ചിത്ര നടനായ മുകേഷ് സഹോദരനാണ്. ഹൈഡ് ആന്റ് സീക്ക് എന്ന സിനിമയും നിർമ്മിച്ചു. മകൻ ദിവ്യദർശനും ചലച്ചിത്ര നടനാണ്. കാളിദാസ കലാ കേന്ദ്രത്തിന്റെ നിരവധി നാടകങ്ങൾക്ക് അരങ്ങിലും അണിയറയിലും പ്രവർത്തിച്ചു. മാക്ബെത്ത് നാടകത്തിന്റെ വസ്ത്രാലങ്കാരവും നൃത്ത സംവിധാനവും നിർവഹിച്ചു.
അവലംബം
വർഗ്ഗം:മലയാളനാടകനടിമാർ വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ചലച്ചിത്ര ദമ്പതികൾ
രത്നനേത്രി
ഒരു രോമപാദ ചിത്രശലഭമാണ് രത്നനേത്രി (Jewel Fourring). Ypthima avanta എന്ന ശാസ്ത്രീയ നാമത്തിൽ അറിയപ്പെടുന്നു.
അവലംബം
വർഗ്ഗം:രോമപാദ ചിത്രശലഭങ്ങൾ
ഡെമി ഐസക് ഒവിയാവ്
നൈജീരിയയിൽ ജനിച്ച ഒരു ഐറിഷ് നടിയാണ് ഡെമി ഐസക് ഒവിയാവ് (/ˈdɛmiː ˈaɪzæk əvˈjɑːweɪ/; ജനനം 2 നവംബർ 2000). 2018 RTÉ/BBC നിർമ്മിച്ച കോമഡി പരമ്പരയായ ദി യംഗ് ഒഫൻഡേഴ്‌സിലെ ലിൻഡ വാൽഷ് എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.
ഐറിഷ് പട്ടണമായ മാലോവിൽ അവരുടെ മാതാപിതാക്കളും അവരുടെ നാല് ഇളയ സഹോദരന്മാരും ചേർന്നാണ് ഓവിയാവ് വളർന്നത്. ഡെമി മൂർ എന്ന നടിയുടെ പേരിലാണ് ഒവിയാവിന്റെ മാതാപിതാക്കൾ അവർക്ക് പേര് നൽകിയത്. സെക്കൻഡറി സ്കൂളിൽ, ഒവിയാവ് കാമോഗിയും ഗാലിക് ഫുട്ബോളും കളിച്ചു, കൂടാതെ ബ്യൂട്ടി ആൻഡ് ദി ബീസ്റ്റ്, ഗ്രീസ് ആൻഡ് സിസ്റ്റർ ആക്റ്റ് എന്നിവയുടെ സ്കൂൾ പ്രൊഡക്ഷനുകളിൽ അഭിനയിച്ചു.[4]
തുടക്കത്തിൽ, ഒരു സെക്കൻഡറി സ്കൂൾ അധ്യാപികയായി പരിശീലിപ്പിക്കാൻ ഓവിയാവ് പദ്ധതിയിട്ടിരുന്നു. എന്നിരുന്നാലും, 2017-ൽ ദി യംഗ് ഒഫൻഡേഴ്‌സ് എന്ന ടിവി പരമ്പരയിലെ ഒരു വേഷത്തിനായി അവർ YouTube-ൽ ഓഡിഷൻ നടത്തി, ലിൻഡ വാൽഷിന്റെ വേഷം നേടി.
2017-ൽ, ഐറിഷ് എക്സാമിനർ അവരുടെ വാർഷിക "വൺസ് ടു വാച്ച് ഫോർ 2018" ആയി ഓവിയാവിനെ തിരഞ്ഞെടുത്തു.
ഡാൻസിങ് വിത്ത് ദ സ്റ്റാർസിന്റെ ഐറിഷ് പതിപ്പിന്റെ 2019 പരമ്പരയിൽ അവർ പ്രത്യക്ഷപ്പെട്ടു. വോട്ട് ചെയ്യപ്പെടുന്ന നാലാമത്തെ സെലിബ്രിറ്റിയായി ഫെബ്രുവരി 17-ന് അവർ പുറത്താക്കപ്പെട്ടു.
കൊവുന്തല
കണ്ണൂർ ജില്ലയിലെ മലപ്പട്ടം പഞ്ചായത്തിലെ ഒരു വാർഡ്. ഒണക്ക്കണ്ടം പൂഴിക്കടവ് ഇവിടെ സ്ഥിതി ചെയ്യുന്നു. മലപ്പട്ടം സെന്ററിൽ നിന്നും മയ്യിൽ റുട്ടിൽ ആണ് കൊവുന്തല സ്ഥിതി ചെയ്യുന്നത്. അഴീക്കോടൻ സ്മാരക വായനശാല & ഗ്രന്ഥാലയം കൊവുന്തലയിൽ സജീവമായി പ്രവർത്തിക്കുന്ന ഒരു സാംസ്കാരിക സ്ഥാപനമാണ്. കൂടാതെ ഒരു അംഗൻവാടിയും ഇവിടെ പ്രവർത്തിക്കുന്നു.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വൻ കരിയിലശലഭം
ഒരു രോമപാദ ചിത്രശലഭമാണ് വൻ കരിയിലശലഭം (The Great Evening Brown). Melanitis zitenius എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കേരളംത്തിൽ നിന്നും ഇവയെ കണ്ടെത്തിയിട്ടുണ്ട്. ജനുവരി, ഫെബ്രുവരി, ഓഗസ്റ്റ്, ഒക്ടോബർ ഡിസംബർ മാസങ്ങളിലാണ് ഇവയെ കാണാറുള്ളത്.
Bambusa arundinacea ഇല്ലി വിഭാഗത്തിൽ പെട്ട ചെടിയാണ് ഇതിന്റെ ലാർവാ ഭക്ഷ്യ സസ്യം.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
വജ്രസൂചിക ഉപനിഷത്
സാമവേദത്തിലെ ഒരു ഉപനിഷത്താണ് വജ്രസൂചിക ഉപനിഷത്ത് (वज्रसूची उपनिषत्, IAST: Vajrasūcī Upaniṣad).ആരാണ് ശരിയായ ബ്രാഹ്മണൻ എന്ന ചോദ്യമാണ്  വജ്രസൂചിക  ഉപനിഷത്ത് ഉന്നയിക്കുന്നത് .ജന്മം കൊണ്ടോ ,കർമം കൊണ്ടോ ജ്ഞാനം  കൊണ്ടോ ഒരാൾക്ക് ബ്രാഹ്മണൻ  ആകാൻ കഴിയില്ല എന്ന്  വജ്രസൂചിക  ഉപനിഷത്ത് ഉദ്‌ഘോഷിക്കുന്നു. അഖണ്ഡബോധബ്രഹ്മത്തെ ധ്യാനിച്ച് സാക്ഷാത്ക്കരിച്ച  ഒരാൾ മാത്രമാണ് ശരിക്കുള്ള ബ്രാഹ്മണൻ എന്ന ഉത്തരത്തോടെ ഈ ഉപനിഷത്ത് ഉപസംഹരിക്കുന്നു. ജാതിവ്യവസ്ഥയെ അപ്പാടെ തള്ളിക്കളയുകയാണ് വജ്രസൂചിക  ഉപനിഷത്ത്. ജന്മത്തിലൂന്നിയ ജാതി വ്യവസ്ഥയുടെ അസന്നിഗ്ധമായി നിരാകരണമാണ് വജ്രസൂചിക  ഉപനിഷത്തിലൂടെ ഭാരതീയ തത്ത്വചിന്ത  നടത്തുന്നത്
അവലംബം
വർഗ്ഗം:ഉപനിഷത്തുകൾ
മുഹിമ്മാത്തുൽ മുഅ്മിനീൻ
താനൂരിലെ മുസ്ലീം പണ്ഡിതനും സ്വാതന്ത്ര്യ സമര സേനാനിയുമായ പരീക്കുട്ടി മുസ്‌ലിയാർ അറബി മലയാളത്തിൽ രചിച്ച അധിനിവേശ വിരുദ്ധ ഗ്രന്ഥമാണ് മുഹിമ്മാത്തുൽ മുഅ്മിനീൻ. നാല്പതു പേജുകളുള്ള ഈ ഗ്രന്ഥം 1921 മാർച്ച് 21 നാണ് പ്രസിദ്ധപ്പെടുത്തിയത്. തലശ്ശേരിയിലെ അനിയാപുറത്ത് അമ്മു നടത്തിയിരുന്ന മുഹി കിൽ ഗാരൈബ് അച്ചുകൂടത്തിലാണ് ഗ്രന്ഥം അച്ചടിച്ചത്. 'സത്യവിശ്വാസികൾ അറിഞ്ഞിരിക്കേണ്ട പ്രധാന കാര്യങ്ങൾ' എന്നർത്ഥം വരുന്ന ഈ കൃതി ഖുർആൻ - നബി വചനങ്ങൾ, പൂർവിക പണ്ഡിതരുടെ ഉദ്ധരണികൾ എന്നിവ അടിസ്ഥാനമാക്കി ബ്രിട്ടീഷുകാർക്കെതിരെ പോരാടേണ്ട ആവശ്യകത വ്യക്തമാക്കുന്ന മതവിധികൾ നിറഞ്ഞ ഫത്‌വ സമാഹാരമാണ്. പരീക്കുട്ടി മുസ്ലിയാരുടെ പ്രസ്താവനയ്ക്കും കയ്യൊപ്പിനു പുറമെ അക്കാലത്തെ പ്രസിദ്ധ മുസ്ലിം പണ്ഡിതരും ആത്മീയാചാര്യൻമാരുമായിരുന്ന  ചെറുശ്ശേരി അഹ്മദ് കുട്ടി മുസ്‌ലിയാർ, പാനായിക്കുളത്ത് അബ്ദുറഹിമാൻ മുസ്‌ലിയാർ, കൂട്ടായി ബാവ മുസ്‌ലിയാർ തുടങ്ങിയവരുടെ പ്രസ്താവനകളും സാൿഷ്യപ്പെടുത്തലുകളും കൈയൊപ്പും അടങ്ങിയതാണ് ഈ കൃതി.
നിരോധനം
ബ്രിട്ടീഷ് ഭരണകൂടം നിരോധിച്ചിരുന്നു. കോപ്പി കൈവശം വെക്കുന്നവർക്ക് അഞ്ച് വർഷത്തെ ജയിൽ വാസമായിരുന്നു ശിക്ഷയായി പ്രഖ്യാപിച്ചത്.
റോസന്ന അർക്വെറ്റെ
റോസന്ന ലിസ അർക്വെറ്റെ (ജനനം: 1959 ആഗസ്റ്റ് 10) ഒരു അമേരിക്കൻ നടിയും, സംവിധായികയും നിർമ്മാതാവുമാണ്. 1982 ൽ “ദ എക്സിക്യൂഷനേർസ് സോങ്ങ്” എന്ന ടി.വി. ഫിലിമിലെ അഭിനയത്തിന് അവർക്ക് ഒരു എമ്മി അവാർഡ് നാമനിർദ്ദേശം ലഭിക്കുകയുണ്ടായി. 1985 ൽ പുറത്തിറങ്ങിയ “ഡെസ്പറേറ്റ്ലി സീക്കിംഗ് സൂസൻ” എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള BAFTA അവാർഡ് നേടുകയുണ്ടായി. അവരുടെ മറ്റു പ്രധാന ചിത്രങ്ങളിൽ “ആഫ്റ്റർ അവേർസ്” (1985), “ദ ബിഗ് ബ്ലൂ” (1988), “പൾപ്പ് ഫിക്ഷൻ” (1994), “ക്രാഷ്” (1996) എന്നിവയാണ്. 2002 ൽ “സേർച്ചിംഗ് ഫോർ ഡോബ്ര വിഞ്ചർ” എന്ന ഡോക്യുമെന്ററി സംവിധാനം ചെയ്യുകയും 2006 മുതൽ 2007 വരെ എബിസി സിറ്റ്കോമിൻറെ “വാട്ട് എബൌട്ട് ബ്രയാൻ?” എന്ന അമേരിക്കൻ കോമഡി-ഡ്രാമ ടെലിവിഷൻ പരമ്പരയിൽ അഭിനയിക്കുകയും ചെയ്തു.
ജീവിതരേഖ
ഒരു നടി, കവയിത്രി, തീയേറ്റർ ഓപ്പറേറ്റർ, ആക്റ്റിവിസ്റ്റ്, പൊതുപ്രവർത്തക, നാടക അദ്ധ്യാപിക, തെറാപ്പിസ്റ്റ് എന്നീ നിലകളിൽ പ്രസിദ്ധയായിരുന്ന ബ്രെൻഡ ഒലിവിയ “മാർഡി”യുടേയും (ആദ്യകാലനാമം, നോവാക്, ജീവിതകാലം, 1939 – 1997) ചലച്ചിത്രനടനും തിരക്കഥാകൃത്തും നിർമ്മാതാവുമായ ലെവിസ് അർക്വെറ്റെയുടേയും മകളായി ന്യൂയോർക്ക് നഗരത്തിലാണ് അവർ ജനിച്ചത്. അമ്മവഴിയുള്ള മുത്തച്ഛൻ പ്രശസ്ത കോമഡിയനായിരുന്ന ക്ലിഫ് അർക്വെറ്റെ ആയിരുന്നു. പോളണ്ട്, റഷ്യ എന്നിവിടങ്ങളിൽനിന്നു കുടിയേറ്റം നടത്തിയ ഒരു യഹൂദ കുടുംബത്തിൽ നിന്നുള്ളതായിരുന്നു അവരുടെ മാതാവ്. ഫ്രഞ്ച്-കനേഡിയൻ പിന്തുടർച്ചയുള്ള പിതാവിൻറെ യഥാർത്ഥ കുടുംബപ്പേര് "Arcouet" എന്നായിരുന്നു. റോസന്നയുടെ പിതാവ് കത്തോലിക്കാ മതത്തിൽ നിന്ന് ഇസ്ലാമിലേക്ക് പരിവർത്തിതനായ വ്യക്തിയായിരുന്നു. അദ്ദേഹം വഴി അവർ മെരിവെതർ ലെവിസ് എന്ന പര്യവേക്ഷകനുമായി വിദൂരബന്ധമുള്ളയാളായിരുന്നു. അവരുടെ സഹോദരങ്ങളായ, പട്രീഷ്യ, അലക്സിസ്, റിച്ച്മണ്ട്, ഡേവിഡ് എന്നിവരും അഭിനേതാക്കളാണ്.
അവലംബം
വർഗ്ഗം:1959-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
ഷുയംവോ ഗുമറിയസ് റോസ
ബ്രസീലിയൻ നോവലിസ്റ്റാണ് ഷുയംവോ ഗുമറിയസ് റോസ (27 ജൂൺ 1908 – 19 നവംബർ 1967). ഏഴു ഭാഗങ്ങളിലായി പ്രസിദ്ധീകരിച്ചിട്ടുള്ള കഥാ സാഹിത്യമാണ് ഇദ്ദേഹത്തിന്റെ മുഖ്യ സംഭാവന.
പുറം കണ്ണികൾ
വർഗ്ഗം:ബ്രസീലിയൻ എഴുത്തുകാർ
തൃക്കരുവ ഗ്രാമപഞ്ചായത്ത്
ഭൂമിശാസ്ത്രം
കൊല്ലം ജില്ലയിലെ അഞ്ചാലുംമുട് ബ്ളോക്കിൽപ്പെട്ട ഗ്രാമപഞ്ചായത്താണ് തൃക്കരുവ.അഷ്ടമുടിക്കായലിന്റെ തീരത്ത് കൊല്ലം നഗരത്തിനു   വടക്കുപടിഞ്ഞാറായി മൂന്നുവശവും  കായലിനാൽ ചുറ്റപ്പെട്ട് തൃക്കരുവ ഗ്രാമപഞ്ചായത്ത് സ്ഥിതി ചെയ്യുന്നു. പഞ്ചായത്തിന്റെ ഭൂപ്രകൃതിയെയും ജനജീവിതത്തെയും, സംസ്കാരത്തെയും അഷ്ടമുടിക്കായൽ വളരെയേറെ സ്വാധീനിക്കുന്നുണ്ട്. കായൽ പ്രദേശങ്ങളും താഴ്വരകളും തീരസമതലവും ഉയർന്ന പ്രദേശങ്ങളും ചരിവ് ഭാഗങ്ങളും ഉൾപ്പെട്ടതാണ് തൃക്കരുവാ ഗ്രാമപഞ്ചായത്ത്.
അതിരുകൾ
പഞ്ചായത്തിന്റെ അതിരുകൾ മൺറോ തുരുത്ത്, പെരിനാട്, തൃക്കടവൂർ, തെക്കുംഭാഗം എന്നീ പഞ്ചായത്തുകളാണ്‌.
വാർഡുകൾ
ലഘുചിത്രം|അഷ്ടമുടി ബോട്ട് ജെട്ടിയിൽ നിന്നുള്ള കാഴ്ച
അവലംബം
http://www.trend.kerala.gov.in http://lsgkerala.in/thrikkaruvapanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
വട്ടമേശസമ്മേളനങ്ങൾ
ഇന്ത്യയിലെ ഭരണഘടനാപരമായ പരിഷ്കരണങ്ങൾ ചർച്ച ചെയ്യുന്നതിനായി 1930 മുതൽ 1932 വരെയുള്ള കാലയളവിൽ ഇന്ത്യൻ നാഷണൽ കോൺഗ്രസിനെ കൂടി ചേർത്തുകൊണ്ട് ബ്രിട്ടീഷ് സർക്കാർ നടത്തിയ സമ്മേളനങ്ങളാണ് വട്ടമേശ സമ്മേളനങ്ങൾ. 1930 നവംബറിൽ ആരംഭിച്ച വട്ടമേശ സമ്മേളനങ്ങൾ 1932 ഡിസംബറിൽ അവസാനിച്ചു. മുഹമ്മദലി ജിന്ന, അന്നത്തെ വൈസ്രോയിയായിരുന്ന ഇർവിൻ പ്രരഭുവിനോടും പ്രധാനമന്ത്രി റംസെ മക്ഡൊണാൾഡിനോടും അഭ്യർത്ഥിച്ചതിന്റെയും, 1930 മേയിൽ സൈമൺ കമ്മീഷൻ റിപ്പോർട്ട് സമർപ്പിച്ചതിന്റെയും അടിസ്ഥാനത്തിലാണ് വട്ടമേശ സമ്മേളനങ്ങൾ നടത്താൻ ബ്രിട്ടീഷ് സർക്കാർ തീരുമാനിച്ചത്. ഈ കാലയളവിൽ ഇന്ത്യയിൽ സ്വരാജ് അഥവാ സ്വയംഭരണത്തിനായുള്ള ആവശ്യം ശക്തിപ്പെട്ടിരുന്നു. മഹാത്മാ ഗാന്ധി, സർ തേജ് ബഹദൂർ സപ്രു, ശ്രീനിവാസ, സർ മുഹമ്മദ് സഫറുള്ള ഖാൻ മീരാബെൻ എന്നിവരായിരുന്നു ഇന്ത്യയിൽ നിന്നുള്ള പ്രധാനപ്പെട്ട പ്രതിനിധികൾ. 1930-കളോടെ ധാരാളം ബ്രിട്ടീഷ് രാഷ്ട്രീയനിരീക്ഷകർ, ഇന്ത്യയ്ക്ക് സ്വയംഭരണം നൽകേണ്ടതുണ്ടെന്ന് വിശ്വസിച്ചിരുന്നു. എന്നാൽ ഇന്ത്യൻ, ബ്രിട്ടീഷ് രാഷ്ട്രീയ പാർട്ടികൾ തമ്മിൽ യോഗങ്ങൾകൊണ്ട് തീർക്കാൻ സാധിക്കാത്ത വിരോധങ്ങൾ 1930-കളിൽ നിലനിന്നിരുന്നു. ഇന്ത്യയുടെ ഭരണഘടനയുമായി ബന്ധപ്പെട്ട വിഷയങ്ങളായിരുന്നു വട്ടമേശ സമ്മേളനങ്ങളിൽ ചർച്ച ചെയ്ത മുഖ്യ വിഷയം.
ഒന്നാം വട്ടമേശ സമ്മേളനം (നവംബർ 1930 – ജനുവരി 1931)
1930 നവംബർ 12-ന് ലണ്ടനിലെ ഹൗസ് ഓഫ് ലോർഡ്സ് എന്ന റോയൽ ഗാലറിയിൽ വച്ച് അന്നത്തെ ബ്രിട്ടീഷ് ചക്രവർത്തിയായിരുന്ന ജോർജ് അഞ്ചാമനായിരുന്നു ഒന്നാം വട്ടമേശ സമ്മേളനം ഉദ്ഘാടനം ചെയ്തത്. ബ്രിട്ടീഷ് പ്രധാനമന്ത്രിയായിരുന്ന റംസേ മക്ഡൊണാൾഡ് ആയിരുന്നു ഈ ചടങ്ങിലെ അധ്യക്ഷൻ.
ബ്രിട്ടനിലുണ്ടായിരുന്ന മൂന്ന് രാഷ്ട്രീയ പാർട്ടികളിൽനിന്നും ആകെ 16 പ്രതിനിധികൾ യോഗത്തിൽ പങ്കെടുത്തു. ബ്രിട്ടീഷ് ഇന്ത്യയിൽനിന്നും 58 രാഷ്ട്രീയ നേതാക്കളും രാജഭരണത്തിലുള്ള സംസ്ഥാനങ്ങളിൽനിന്നും 16 പേരും പ്രതിനിധികളായി പങ്കെടുത്തിരുന്നു. എന്നാൽ ഇന്ത്യൻ നാഷണൽ കോൺഗ്രസിന്റെ നേതാക്കളും ഇന്ത്യയിലെ സാമ്പത്തിക നേതാക്കളും ഒന്നാം വട്ടമേശ സമ്മേളനത്തിൽ പങ്കെടുത്തില്ല. ഇന്ത്യയിലെ നേതാക്കളിൽ ധാരാളം പേർ ഈ സമയത്ത് സിവിൽ നിയമലംഘന പ്രസ്ഥാനത്തിന്റെ പേരിൽ ജയിലിലടയ്ക്കപ്പെട്ടിരിക്കുകയായിരുന്നു.
പ്രവർത്തനങ്ങൾ
ആറ് പ്ലീനറി യോഗങ്ങളോടുകൂടിയാണ് വട്ടമേശസമ്മേളനം ആരംഭിച്ചത്. ഈ യോഗത്തിൽ പ്രതിനിധികൾ അവരുടെ പ്രശ്നങഅങൾ അവതരിപ്പിക്കുകയും ഫെഡറൽ ഘടന, പ്രൊവിൻസൽ ഭരണഘടന, സിന്ധ്, എൻ.ഡബ്ല്യു.എഫ്.പി എന്നിവയുടെ പ്രൊവിൻസ്, പ്രതിരോധ സേവനങ്ങൾ, ന്യൂനപക്ഷങ്ങൾ എന്നിവയ്ക്കുൾപ്പെടെ ആകെ 9 സബ്കമ്മിറ്റികൾ ഇതിനെത്തുടർന്ന് രൂപീകരിക്കുകയും ചെയ്തു. ഇതിനുശേഷം ഫെഡറൽ ഘടന, പ്രൊവിൻസൽ ഭരണഘടന, ന്യൂനപക്ഷങ്ങൾ, ബർമ, വിവിധ ഫ്രാഞ്ചൈസികൾ, പ്രതിരോധ പ്രവർത്തനങ്ങൾ എന്നീ വിഷയങ്ങളെക്കുറിച്ച് സബ്കമ്മിറ്റികൾ നൽകിയ റിപ്പോർട്ടിനെ ആധാരമാക്കി ചർച്ചകൾ നടത്തുകയും ചെയ്തു. തുടർന്ന് രണ്ട പ്ലീനറി യോഗങ്ങൾ കൂടി നടന്നശേഷം സമാപനയോഗത്തോടുകൂടി ഒന്നാം വട്ടമേശസമ്മേളനം അവസാനിച്ചു. യോഗത്തിൽ ഇന്ത്യൻ നാഷണൽ കോൺഗ്രസ് പങ്കെടുക്കാത്തത് വ്യക്തമായ തീരുമാനങ്ങൾ എടുക്കുന്നതിന് ബുദ്ധിമുട്ടായിരുന്നു.
യോഗത്തിൽ വച്ച് തേജ് ബഹദൂർ സപ്രു, ഓൾ - ഇന്ത്യാ ഫെഡറേഷൻ എന്ന ആശയം ചർച്ചയ്ക്ക് വച്ചു. സമ്മേളനത്തിൽ പങ്കെടുത്ത എല്ലാ ഗ്രൂപ്പുകളും ഈ ആശയത്തെ അനുകൂലിച്ചു. രാജഭരണത്തിലുള്ള പ്രദേശങ്ങൾക്കും സ്വയം ഭരണം നൽകുമെന്നായതോടെ അവരും ഈ ആശയത്തെ അംഗീകരിച്ചു. മുസ്ലിം ലീഗും പുതിയ ഫെഡറേഷനെ അംഗീകരിക്കുകയുണ്ടായി. എന്നാൽ പ്രൊവിൻസ് തലത്തിൽ പ്രാതിനിധ്യ സർക്കാർ രീതി ആദ്യം നടപ്പിലാക്കണമെന്ന് ബ്രിട്ടീഷുകാർ ആവശ്യപ്പെട്ടു.
ലെജിസ്ലേറ്റീവ് കൗൺസിലിന്റെ എക്സിക്യൂട്ടീവുമായി ബന്ധപ്പെട്ടും ഡോ. ബി.ആർ. അംബേദ്കറിന്റെ ആവശ്യപ്രകാരം ദളിതർക്ക് പ്രത്യേക വോട്ടവകാശം നൽകുന്നതിനെക്കുറിച്ചും സമ്മേളനത്തിൽ ചർച്ചകൾ നടന്നു.
രണ്ടാം വട്ടമേശ സമ്മേളനം (സെപ്റ്റംബർ – ഡിസംബർ 1931)
ആദ്യത്തെ വട്ടമേശസമ്മേളനം കോൺഗ്രസ് ബഹിഷ്കരിച്ചെങ്കിലും പ്രശ്നം പരിഹരിക്കാനായി സപ്രു, എം. ആർ. ജയക്കർ, വി.എസ്. ശ്രീനിവാസ ശാസ്ത്രി എന്നിവർ കോൺഗ്രസിനെ ക്ഷണിച്ചു. മഹാത്മാഗാന്ധിയും അന്നത്തെ വൈസ്രോയിയായിരുന്ന ഇർവിൻ പ്രഭുവും തമ്മിൽ ഒപ്പിട്ട ഗാന്ധി - ഇർവിൻ സന്ധി ഫലവത്താവുകയും രണ്ടാം വട്ടമേശസമ്മേളനത്തിലേക്കുള്ള കോൺഗ്രസിന്റെ പ്രധാന പ്രതിനിധി ഗാന്ധിജിയാവുകയും ചെയ്തു. മക്ഡൊണാൾഡോ ബ്രിട്ടന്റെ പ്രധാനമന്ത്രിയായിരുന്നെങ്കിലും കൺസർവേറ്റീവ് പാർട്ടിയോടൊപ്പം ചേർന്ന് ഒരു സഖ്യ സർക്കാരിനെയാണ് മക്ഡൊണാൾഡ് നയിച്ചിരുന്നത്. 1931 സെപ്റ്റംബറിൽ ലണ്ടനിൽ വച്ച് രണ്ടാം വട്ടമേശസമ്മേളനം ആരംഭിച്ചു. ഈ യോഗത്തിൽ വച്ചു നടന്ന ചർച്ചകളാണ് പിന്നീട് 1935-ലെ ഗവൺമെന്റ് ഓഫ് ഇന്ത്യ നിയമം പാസാക്കുന്നതിന് പ്രേരകമായത്.
പ്രവർത്തനങ്ങൾ
രണ്ടാം സമ്മേളനം 1931 സെപ്റ്റംബർ 7-ന് ആരംഭിച്ചു. മൂന്ന് പ്രധാനപ്പെട്ട വ്യത്യാസങ്ങൾ ഒന്നാമത്തേയും രണ്ടാമത്തേയും വട്ടമേശസമ്മേളനങ്ങൾ തമ്മിൽ ഉണ്ടായിരുന്നു. അവ: